Samopovlačenje Evrope - Vlada Stanković - Peščanik\nSastanak u Sočiju ruskog i turskog predsednika u utorak 22. oktobra trajao je preko šest sati i sa njega su, zvanično, obe strane izašle prezadovoljne. Redžep Tajip Erdogan je dobio dozvolu za stvaranje pojasa od 32 kilometara unutar Sirije, demilitarizovanog i očišćenog od Kurda, i vojnika i civila. Ruski predsednik je nakon ovog sastanka postao politički vlasnik sirijskog problema, poseda koga se neće moći tako lako osloboditi, bez obzira na trenutnu radost zbog ispunjene želje za njegovim dobijanjem.\nNa koji način će biti sačuvan teritorijalni integritet Sirije – kako glasi jedna odredba ovog sporazuma, koja ne predstavlja ništa više od prazne političke ljušture jedne izrabljene floskule dobro poznate i na ovim prostorima – sa ruskim trupama koje patroliraju po severnoj Siriji i turskom vojskom koja ne žuri sa povlačenjem, nije jasno precizirano. Zapravo, upravo je zbog toga sasvim jasno da je odgovor: nikako, i da je čitav ovaj dogovor samo pokazatelj trenutne nadmoći ruskog predsednika nad turskim, ali i američkim predsednikom. Ovaj poslednji, uostalom, u spoljnoj politici koju sprovodi služi samo kao provodnik ideja ruskog predsednika, što postaje sve jasnije svakim danom koji donosi nove dokaze takve njegove uloge, a nakon dogovora u Sočiju postaje naročito očito i po Trampovom „ukidanju“ sankcija Turskoj, koje nikad zapravo nije ni odobrio. Zbog svega ovoga se izgledi njegovog opoziva povećavaju sa sve otvorenijim osudama politike američkog napuštanja višegeneracijskih saveznika i čitavog regiona Bliskog istoka, i to od pripadnika tvrde konzervativne struje političkog i vojnog establišmenta Amerike.\nI u politici, kao i u fizici, svaka akcija izaziva reakciju, i rusko izlaganje u Siriji, kao i diplomatska ofanziva prema najbližem savezniku Amerike, Saudijskoj Arabiji, upalili su sve alarme u, na premoć, uticaj i novac uvek osetljivom Vašingtonu. A baš kao i u slučaju pokušaja da preko Saudijske Arabije postane ravnopravan američkom i ruskom predsedniku, Erdogan je i u ovoj političkoj igri velikih stavljen na svoje mesto – mesto regionalnog moćnika, koji se već sutradan nakon dogovora u Sočiju okrenuo regionu i nastavio sa pretnjama i provokacijama u Egeju i istočnom Mediteranu. Jednom pokrenuti turski vojni napadi neće lako biti zaustavljeni, posebno imajući na umu da je turski predsednik očistio tursku vojsku od tradicionalno kemalovskih pro-američkih oficira i zamenio ih poslušnim fanaticima poput ministra odbrane koji predsednikove pretnje samo ponavlja i pojačava.\nA od Evrope ni glasa. Ili bi možda bolje bilo da se prethodnih dana iz Evropske unije nije čulo ni glasa. Francuska, zapravo Emanuel Makron, uz pomoć Danske i, za ovaj region uvek nezaobilazno kobne Holandije, blokirali su početak pristupnih pregovora Albanije i Severne Makedonije na sastanku šefova država i vlada Evropske unije u petak 18. oktobra 2019. godine. Sa praktičnim povlačenjem Angele Merkel, Evropa je ostala bez stvarnog lidera i Emanuel Makron na svaki način pokušava da zauzme to upražnjeno mesto. Za tako nešto, međutim, uz snagu države koju predvodi, potrebna je i lična harizma i politička veština, osobine koje francuskom predsedniku, kao i većini savremenih političara, bolno nedostaju.\nPosledice ovog otvorenog kršenja obećanja datog novoimenovanoj Severnoj Makedoniji i njenom premijeru lično, kao nagradu za sklopljen sporazum u Prespi sa Grčkom kojim je rešeno pitanje imena ove države i odblokiran njen put u međunarodne institucije – nisu samo još jedni aprilski izbori na Balkanu sledeće godine. Jer objava premijera Republike Severne Makedonije Zorana Zaeva u nedelju 20. oktobra da će prevremeni izbori biti održani 12. aprila sledeće godine predstavlja pre svega potez kojim je pozvao sve one u Evropskoj uniji koji su snažno podržavali početak pristupnih pregovora da izvrše dodatni pritisak na francuskog predsednika i njegove saveznike u opstrukciji. Ali, pre svega, ovim je Zaev pozvao Ameriku da svoje snažno nezadovoljstvo ovom blokadom Evropske unije prevede u konkretne poteze i pokrene svoju dobro poznatu buldožer diplomatiju, koja i inače teži tome da što pre zapuši balkansku političku rupu.\nJedna od reakcija na evropsku neodlučnost na Balkanu jeste upravo osetno snažnija američka diplomatska aktivnost na ovom prostoru. Pomalo u zavetrini od stalnih burnih političkih vetrova na Balkanu, Arhiepiskopija Atine i cele Grčke je priznala autokefaliju ukrajinske crkve 12. oktobra, na taj način otvoreno – i sasvim očekivano – podržavši odluku vaseljenskog patrijarha Vartolomeja, iza čije se politike sve jasnije oseća američki uticaj. U tom svetlu, pitanje „makedonske crkve“ je jedan od problema koji samo čekaju da budu ponovo otvoreni, a zatim i brzo zatvoreni. Potpuna izgubljenost, lutanje, neznanje i isključenost Srbije iz ovih procesa i njene diplomatije, svedene na najniži nivo burazersko-zavereničkog poslovanja, ubrzano svodi stvari po dobro poznatom principu – ko ne učestvuje, rešenja će mu biti nametnuta. Umesto brige o interesima sopstvene države i snažnog povezivanja sa zemljama članicama Evropske unije na Balkanu, pre svega Grčkom i Bugarskom – kako bi se konačno izašlo iz 19. veka i neprestanih sukoba oko, nimalo slučajno, Makedonije – srpska kvazidiplomatija se okreće dalekim imaginarnim spasiocima, najčešće onima iz Kremlja.\nKad stvarnost razruši te iluzije, lokalni političari će ostati punih džepova a građani Srbije izgubljeni, dezorijentisani i opustošeni, zarobljeni u sopstvenom autokolonijalnom duhovnom i političkom lavirintu – nesposobni da sami odlučuju o sebi i u stalnoj samoporažavajućoj potrebi za dominantnim političkim roditeljem.\nAutor je profesor Filozofskog fakulteta i upravnik Centra za kiparske studije.


Han: Lideri EU u martu potvrđuju evropsku perspektivu Balkana : Inkluzija\nHan: Lideri EU u martu potvrđuju evropsku perspektivu Balkana\nSituacija na Zapadnom Balkanu je i dalje krhka, ali će lideri Evropske unije u martu potvrditi put tog regiona u EU, izjavio je 27. februara u Briselu evropski komesar Johanes Han posle otvaranja još dva poglavlja u pregovorima o članstvu EU-Srbija.\nHan je time na konferenciji za novinare odgovorio na pitanje agencije Beta kako ocenjuje činjenicu da su šefovi država ili vlada stavili Zapadni Balkan na dnevni red zasedanja 9. i 10. marta pošto je zaključeno da je u tom regionu došlo do pogoršavanja i zabrinjavajuće situacije.\nEvropski komesar za proširenje je rekao da smatra da je to veoma dobro i ukazao da će visoka predstavnica EU Federika Mogerini iduće nedelje posetiti Srbiju i još neke zapadnobalkanske zemlje.\n“To je veoma dobar znak o povećanom zanimanju evropske porodice za Zapadni Balkan i to je povoljno”, ocenio je Han.\n“Ipak, odlučeno je da se pitanja Zapadnog Balkana stave na dnevni red Evropskog saveta da bi se povećala svest o regionu i tamošnjoj situaciji, jer svi mi moramo biti svesni toga da je tamo situacija i dalje krhka”, dodao je.\nHan je kazao da su “svi pozvani da pruže doprinos perspektivi regiona, a ne da se uvek gleda unazad”. On je podvukao da “ono što ljudi, mladi ljudi žele da vide jesu bolji životni uslovi, pomirenje, mogućnost da ostanu u regionu, a ne da budu prisiljeni da se iseljavaju”.\n“S tim u vezi, svi ovi napori, uključujući otvaranje poglavlja u pregovorima o članstvu, doprineće da se ide napred u evropsku integraciju”, dodao je.\nHan je podvukao da zato smatra da je “bitno da Zapadni Balkan bude na dnevnom redu (zasedanja lidera EU)” dodajući da će “samo nedelju dana potom premijeri zemalja regiona biti okupljeni najverovatnije u Sarajevu s ciljem da razmotre sva pitanja”.\nPrema njegovim rečima, svako mora dobro da razmisli o tome “koliko je tamošnja situacija uzdrmana i šta je nužno, šta se mora učiniti i gde je nužno državničko delovanje i političko rukovođenje”.\nNapisao: Dragan Blagojević, dopisnik agencije Beta


Hikvision 4K Tehnologija - CCTV\nŠta je 4K Tehnologija\n4K, takođe nazvana 4K rezolucija, odnosi se na horizontalnu rezoluciju ekrana od približno 4.000 piksela. Sa do četiri puta većom rezolucijom od standardne HDTV 1080p rezolucije, 4K ne samo da je televizijska industrija usvojila kao standard, već postaje i nove norme za sigurnosne sisteme zasnovane na video zapisima, obećavajući bolji kvalitet slike i bogatije detalje.\nŠta je izazov\nOgraničena rezolucija često ometa tačnost video analitike, uglavnom zbog nedostatka detalja slike.\nBez 4K monitora i NVR-a, 4K kamere se ne mogu iskoristiti u punom potencijalu i stoga imaju malu praktičnu upotrebu.\nSa 4K tehnologijom koja brzo dolazi u fokus, mogućnosti da se ona primeni na bezbednost nastavljaju da rastu. Pakovanjem ultra-visoke definicije i pametnih funkcija u čitav set 4K proizvoda – kamere, NVR-e i monitore – Hikvision pruža bolje iskustvo za korisnike bezbednosti.\nHikvision-ov 4K sistem pruža korisnicima neverovatno oštre i jasne slike zajedno sa glatkim pregledom i reprodukcijom. Sa zadovoljavajućim performansama pri slabom osvetljenju, ovaj 4K sistem olakšava analizu video sadržaja i omogućava bolje korišćenje video podataka. Uključujući H.265+ video kompresiju za smanjenje propusnog opsega i troškova skladištenja, Hikvision-ov 4K sistem omogućava korisnicima da mnogo efikasnije upravljaju video snimcima ultra visoke definicije.\nHikvisionov 4K NVR je opremljen HDMI 2.0 interfejsom, prenosi video sa 4K rezolucijom i pruža sveobuhvatnije rešenje od sistema koji mogu da obezbede samo 4K kamere ili 4K kodeke bez 4K izlaza.\nKao deo Hikvision-ove porodice pametnih proizvoda, 4K proizvodi su opremljeni funkcijama kao što su smanjenje lažnih alarma i pametna detekcija upada, prelaska linija, ulaza u region, izlaza iz regiona i još mnogo toga.\nGde se može primeniti\nHikvisionov 4K sistem uveliko poboljšava aplikacije u različitim scenarijima kao što su nadzor grada, stadioni, aerodromi, luke i parkinzi, ovo su samo neke, gde su jasne slike visoke rezolucije i inteligentni nadzor neophodni.\nDo sada je ograničena rezolucija često ometala tačnost video analitike, uglavnom zbog nedostajućih detalja slike. Danas, Hikvision 4k sistem korisnicima pruža neverovatno jasne i oštre slike sa povećanim kvalitetom i detaljima, olakšavajući analizu video sadržaja i samim tim bolje korišćenje video podataka.\nHikvision 4K sistem uključuje H.265+ video kompresiju, što omogućava korisnicima da efikasnije upravljaju video snimcima ultra visoke definicije. Hikvision H.265+ poboljšava odnos kompresije sa tri ključne tehnologije – prediktivno kodiranje, suzbijanje šuma i fleksibilna kontrola brzine prenosa – smanjujući propusni opseg i troškove skladištenja.\nHikvisions 4K NVR je opremljen HDMI 2.0 interfejsom, prenosi video sa 4K rezolucijom i pruža sveobuhvatnije rešenje od sistema koji mogu da obezbede samo 4K kamere ili 4K kodeke bez 4K izlaza.\nKompletan pametni set funkcija\nKao deo Hikvision porodice pametnih proizvoda, 4K proizvodi su opremljeni funkcijama kao što su pametno praćenje, lažni alarm, filtriranje i pametne detekcije uključujući upad, prelazak linije, ulaz u region, izlaz iz regiona i još mnogo toga.\nHikvisions 4K sistem će značajno poboljšati aplikacije u različitim scenarijima kao što su nadzor grada, stadioni i parkinzi, da navedemo samo neke, gde su jasne slike visoke rezolucije i inteligentni nadzor neophodni. Ovo je sistem koji uključuje kompletan set 4K proizvoda u odnosu na jedan 4K uređaj. Hikvision predvodi industriju u ponudi kompletnog rešenja koje omogućava implementaciju 4K tehnologije u različitim domenima.\n245 ukupno pregledano, 1 danas pregledano\nMagnetni prekidač pravougaoni sa kablom 220din.\nHikvision DS-2CE76U1T-ITPF 10,541din.


BANJA LUKA Posljednji pozdrav tragično preminulom privredniku\nNa porodičnom groblju u Glamočanima\nU Banjoj Luci će danas biti održana komemoracija tragično preminulom privredniku Slaviši Kruniću, nakon čega će biti sahranjen na porodičnom groblju u Glamočanima, općina Laktaši.\nKomemoracija Kruniću, predsjedniku Uprave kompanija "Sector Security", "Žitopeka", "Žitoprodukt" i "Sector ADS", bit će održana u kongresnoj sali kompanije "Sector Security" u 9 sati, saopćeno je iz ove kompanije.\nSlaviša Krunić bit će sahranjen u 13 sati na porodičnom groblju u Glamočanima.\nU Glamočanima kod Banje Luke u noći između 22. i 23. aprila u pucnjavi su ubijene tri osobe, a jedna je teško povrijeđena iz vatrenog oružja.\nMUP RS je podnio izvještaj Tužilaštvu Republike Srpske protiv Emilija Balde, Benedija Đukanovića i Željka Kovačevića koji se terete za teško ubistvo Krunića i Pavlovića, te za nanošenje teških tjelesnih povreda opasnih po život Goranu Iliću.\nBraća Nermin i Armin Ćulum iz Sanskog Mosta i Goran Milanović koji su uhapšeni u utorak pušteni su na slobodu.U nadležnost Tužilaštva predat je samo Emilio Baldo, dok je drugi osumnjičeni Benedi Đukanović u bijegu.\nIstu noć kada je Krunić ubijen, Đukanović je napustio Banju Luku, a to je potvrdio i entitetski ministar unutrašnjih poslova Dragan Lukač.\nSlaviša Krunić Banja Luka\nEmilio Balda sproveden u Tužilaštvo u Banjoj Luci


BEOGRAD- Da sam smenjen, pretpostavljam da bi me neko iz naše zemlje blagovremeno obavestio o tome, izjavio je juče Aleksandar Radović, direktor Republičke uprave prihoda koji je bio na službenom putu u inostranstvu, a povodom vesti da je na poslednjoj sednici DOS-a doneta odluka o njegovom smenjivanju. Radović je dodao da se nastavlja rad na utvrđivanju i naplati ekstraporeza i najavio da će javnost najzad biti upoznata sa podacima o oporezivanju firmi koje su u prethodnom periodu ostvarile ogromnu zaradu na kontingentima na uvoz akcizne robe, kao i o novim poreskim rešenjima za stanove.\nJuče se u direkciji Uprave prihoda na Voždovcu ništa spektakularno nije dešavalo.\n- Zatečeni smo pričom o smeni Radovića, jer je on jutros bio na svom radnom mestu, a nakon toga je otišao na put u inostranstvo, kaže Vesna Mitrović, koordinator Komisije za zloupotrebe.\nRepubličko ministarstvo finansija i ekonomije je juče i zvanično demantovalo vest o smeni Aleksandra Radovića.\n- Takva informacija je neosnovana i netačna, pošto Vlada i Ministarstvo finansija i ekonomije u potpunosti podržavaju rad Aleksandra Radovića u borbi protiv korupcije, kaže Iva Petrović, zadužena za odnose sa javnošću Ministarstva finansija.\nRadović je na čelu Komisije za ispitivanje zloupotreba koja je jednokratni ekstraporez počela da razrezuje prema zakonu koji je usvojen juna prošle godine. Iako se od naplate ovog poreza očekivala mnogo veća suma, jer je procena samog Radovića, na početku bila da će se mesečno naplaćivati oko 30 miliona maraka, do sada je ukupno naplaćeno oko 90 miliona maraka. Komisija za zloupotrebe je poslednji put podatke o naplati poreza prezentirala javnosti još 23. januara.\nIDIS- inicijativa za razvoj infrastrukture u Srbiji\n16:35h Dva veka korišćenja mineralne vode sa izvora pod Bukuljom\n16:40h Aleksandar Radović za " Glas" : Rekli bi mi da sam smenjen\n16:45h Polovnjaci na kredit preko Vojvođanske banke


Foto: Ilustracija | Ove tri zemlje su najotpornije na ekonomsku krizu\nTanjug 16.09.2019 15:04\nBERN - Svjetska ekonomija danas je manje otporna na globalnu finansijsku krizu nego što je bila 2007. godine, pokazuje indeks makroekonomske otpornosti koji su zajednički razvili švajcarski Institut Svis Re i Londonska škola ekonomije.\nMeđu 31 analiziranih zemalja i regiona, koji predstavljaju oko tri četvrtine svjetskog BDP-a, Švajcarska, Kanada i SAD imaju najveću ekonomsku otpornost, dok najveći pad otpornosti od 2007. godine bilježi evrozona, prenosi portal "Šajn njuz".\nKada je riječ o evrozoni, najveći pad otpornosti bilježe zemlje na periferiji bloka, poput Italije i Grčke, zbog slabe fiskalne pozicije, iscrpljenih mehanizama monetarne politike, još uvijek slabog bankarskog sistema, neefikasnosti tržišta rada i slabije razvijenosti finansijskih tržišta.\nAzija i Okeanija imale su prilično stabilne rezultate ekonomske otpornosti izmedju 2007. i 2018. godine, a nivoi otpornosti u Kini, Japanu i Australiji neznatno su poboljšani.\nKriza Ekonomska kriza Ekonomija\nU BiH veća proizvodnja električne energije u martu za 3,94 odsto\nRekordno zaduživanje britanske vlade u aprilu


Jovanov:Strateško partnerstvo Srbije i Kine - Studio B\nJovanov:Strateško partnerstvo Srbije i Kine\nJovanov:Strateško partnerstvo Srbije i Kine Tanjug\nPolitikaPolitika Pocetna 14. 07. 2017. 14:25:15\nPotpredsednik Glavnog odbora Srpske napredne stranke Milenko Jovanov izjavio na sastanku predstavnika stranaka Centralne i Istočne Evrope i Kine, koji se održava u Bukureštu, da odnose Srbije i Kine karakteriše sveobuhvatno strateško partnerstvo i tradicionalno prijateljstvo.\nKina je jedan od najznačajnijih stubova spoljne politike Srbije i jedan od najsnažnijih i najdoslednijih garanata njenog teritorijalnog integriteta, kao što i Srbija iskreno i dosledno podržava politiku jedne Kine, rekao je Jovanov.\nOn je rekao da kao potpredsednik SNS, noseće snage u vladajućoj koaliciji u Srbiji, može da konstatuje da se ritam bilateralnih susreta intenzivirao u proteklih nekoliko godina, a da su politički i ekonomski odnosi u procvatu.\n„Lider moje stranke, predsednik Srbije, i donedavno premijer, Aleksandar Vučić ponosan je na bliske i prijateljske odnose sa članovima kineskog političkog rukovodstva, koji su proistekli iz iskrenog međusobnog uvažavanja naših dveju država“ rekao je Jovanov.\nPrecizirao je da jue Kina danas najveći ekonomski partner Srbije u Aziji, i da je nivo robne razmene u stalnom porastu.\nKako je rekao saradnja je rezultirala kapitalnim infrastrukturnim projektima u Srbiji – izgradnja Pupinovog mosta, projektom Termoelektrane „Kostolac“, izgradnjom dve deonice auto-puta Obrenovac-Ljig na koridoru 11…\nOn je kao jedan od najznačajnijih projekata dve zemlje naveo modernizaciju i izgradnju pruge Beograd-Budimpešta, u koju je uključena i Mađarska a podvukao je i da je aprila 2016. potpisan ugovor sa kineskom kompanijom „Hestil“ o prodaji imovine Železare Smederevo, a da je preuzimanje je završeno do kraja juna 2016. godine.\nOcenio je da Srbija, strateškom pozicijom na Zapadnom Balkanu, pruža izvanredne uslove za intenzivnu saradnju sa kineskom privredom na obostranu korist. Inicijativu „Jedan pojas, jedan put“, međutim, ne doživljavamo samo kao ekonomsku i trgovinsku priliku, već i kao okvir za bolju saradnju i prožimanje dve velike civilizacije, jer činjenica je da se u Evropi o savremenoj Kini, ali i drevnim dostignućima kineske kulture, i dan-danas veoma malo zna, dodao je Jovanov.\nPrema njegovim rečima na sastanku su partije najrazličitijih političkih orijentacija, al, veruje, da je zajednička ideologija želja za stvaranjem povezanijeg čovečanstva, u kojem će različitosti kultura i naroda biti most spajanja i naše zajedničko bogatstvo.\n„Jedan od strateških prvaca kineskog povezivanja sa Evropom vodi upravo kroz region Jugoistočne Evrope, i to je prilika koju svi zajedno moramo da prigrlimo, jer istinski napredak naših zemalja u mnogome zavisi upravo od spremnosti da iskoristimo svoju geografsku poziciju, i da umesto margine Evrope postanemo centar povezivanja Istoka sa Zapadom“ poručio je Jovanov.\n„Vlada Srbije, predsednik Aleksandar Vučić i Srpska napredna stranka zahvalni su Narodnoj Republici Kini i njenom rukovodstvu na prilici koja je data ovom regionu i svakoj od naših zemalja pojedinačno“ rekao je potprersdnik SNS.


Odluka suda neće promeniti vremenski okvir Bregzita\nM. K.\t 4. novembra 2016. 17:20\nBritanski ministar spoljnih poslova Boris Džonson poručio je danas da ne misli da će odluka Višeg suda Velike Britanije, po kojoj je vladi potrebno odobrenje parlamenta za početak formalnog procesa izlaska iz EU, poremetiti vremenski okvir britanske vlade o Bregzitu.\nOn je, nakon sastanka sa svojim nemačkim kolegom Frankom-Valterom Štajnmajerom u Berlinu, ocenio da je odluka britanskog Višeg suda samo jedna faza u pravnom procesu, na koju će vlada uložiti žalbu.\n“Britanski narod je glasao za izlazak (iz EU), tako da ćemo to uraditi”, poručio je Džonson.\nPrema njegovim rečima, planirani izlazak Velike Britanije iz Unije je “velika prilika”, prenosi AP.\n“Sa pravim duhom, verujem da možemo da preokrenemo ove pregovore u diskusiju, koja je dobitnička za obe strane”, rekao je Džonson tokom svoje prve bilateralne posete Nemačkoj, od kada je stupio na mesto šefa britanske diplomatije.\nRojters je prethodno preneo da je Štajnmajer upozorio danas Veliku Britaniju da ne odlaže pregovore o Bregzitu, nakon što je Viši sud te zemlje doneo odluku da je britanskoj vladi potrebno odobrenje parlamenta za početak procesa izlaska iz Evropske unije.\n“Moramo da osiguramo da razgovori počnu ubrzo čak iako je sud odlučio ove nedelje da se mora kosultovati britanski parlament. Dodatno odlaganje nije ni u čijem interesu”, rekao je Štajnmajer nakon sastanka Džonsonom.\nBritanska premijerka Tereza Mej uverena je da će žalbom Vrhovnom sudu uspeti da poništi odluku Višeg suda da vlada mora da od parlamenta dobije odobrenje za pokretanje formalnog procesa razlaza sa EU, izjavio je ranije danas njen portparol.\nViši sud Velike Britanije odlučio je 3. novembra da britanski parlament, a ne vlada, treba da odobri početak formalnog procesa izlaska te zemlje iz EU, što bi moglo da odloži Bregzit, zbog čega je vlada najavila žalbu.\nBoris Džonsonbregzitodluka Višeg suda Velike Britanije


Opozicija u RS najavila proteste | Novine Toronto\nPredstavnici opozicionih stranaka, Partije demokratskog progresa (PDP) i Srpske demokratske stranke (SDS), najavili su da će pozvati građane na proteste ako vladajuća većina u RS predvođena Savezom nezavisnih socijaldemokrata (SNSD), usvoji izmene Zakona o lokalnoj upravi i samoupravi, kojima bi se razvlastili gradonačelnici i načelnici izabrani neposredno na izborima. Novoizabrani gradonačelnik Banjaluke Draško Stanivuković izjavio je da najavljena izmena Zakona o lokalnoj samoupravi predstavlja prekrajanje izborne volje građana.\n"Ako neko bude spreman da uradi tako nešto, biću prvi gradonačelnik koji će ljude pozvati na protest", rekao je Stanivuković.\nOn je dodao da "neće biti engleska kraljica da protokolarno dočekuje ljude".\n"Naše strpljenje ima svoje granice. Da neko posle izbora menja izbornu volju građana, to je uništavanje demokratije", kazao je Stanivuković na konferenciji za novinare.\nPredsednik PDP Branislav Borenović je rekao da je narod na izborima pokazao svoju volju i da gradonačelnici Banjaluke i Bijeljine imaju pravo da obavljaju svoju dužnost.\n"Pozivamo (lidera SNSD-a Milorada) Dodika i vladajuće političke partije da se urazume", kazao je Borenović.\nPozvao je predstavnike vlasti da prestanu da ograničavaju legitimno izabrane gradonačelnike da rade svoj posao.\n"Ovo su ljudi budućnosti i hoćemo da idemo napred. Ovi ljudi žele da grade slobodnu budućnost. Ovo je tačka preko koje se ne može preći", istakao je predsednik PDP-a.\nPrema njegovim rečima, odluke, kao što je razrešavanje dužnosti gradonačelnika, ne mogu proći jer ograničavaju osnovno ljudsko pravo.\n"Gradonačelnici Bijeljine i Banjaluke izabrani su po važaćim zakonima Republike Srpske i Bosne i Hercegovine, a izbor Ljubiše Petrovića i Draška Stanivukovića je demokratska volja građana", istakao je predsednik SDS-a Mirko Šarović.\nPrema njegovim rečima, prekrajanje zakona posle izbora, koje je najavio SNSD, da bi razvlastio gradonačelnike izabrane od naroda i vlast dao ljudima kojima Bijeljinci i Banjalučani više ne veruju, udar su na demokratiju i njene osnovne principe.\nOn je kazao da Petrović i Stanivuković nisu u izbornoj kampanji nezakonito raspolagali javnim resursima niti činili bilo kakve druge predizborne manipulacije i da je njihova pobeda ubedljiva, uverljiva i najčistiji je izraz slobodno iskazane volje građana.\n"Pokušaj da se ovo izmeni nije udar na njih dvojicu, nego na građane koji su ih izabrali sebi za gradonačelnike i na osnovna demokratska prava stanovnika Republike Srpske", istakao je Šarović.\nOn je dodao da građani Bijeljine i Banjaluke "neće prihvatiti da njihovo biračko pravo i demokratija budu izigrani promenama zakona posle izbora", dodavši da će se "onaj koji to pokuša morati suočiti sa posledicama postizbornog prekrajanja izborne volje građana".\nŠarović je istakao da će SDS podržati građane u, kako je kazao, opravdanim zahtevima da se njihova demokratska volja ispoštuje do kraja.\nSrpski član Predsedištva BiH i lider SNSD-a Milorad Dodik je najavio da će parlament RS, koji je pod kontrolom njegove stranke i njenih koalicionih partnera, po hitnom postupku doneti izmene Zakona o loklanoj upravi i samoupravi.\nKako je najavljeno, tim izmenama bi se razvlastili gradonačelnici, koji ne bi imali skoro nikakva ovlašćenja, a gradovima bi upravljali gradski menadžeri koje bi imenovale gradske skupštine.\nNajava izmene Zakona o lokalnoj upravi i samoupravi stigla je neposredno posle lokalnih izbora održanih 15. novembra na kojima su kandidati opozicije Draško Stanivuković (PDP) i Ljubiša Petrović (SDS) pobedili u dva najveća grada u RS, Banjaluci i Bijeljini.


Evropska komisija je na redovnom sastanku raspravljala o modelima novih finansijskih izvora nakon što 2019. godine članstvo u EU napusti Ujedinjeno Kraljevstvo, država, koje do sada u evropski budžet uplaćivala drugi najveći iznos.\nJedna od kontroverznijih ideja o kojoj razmišlja Brisel je plan da se dobit Evropske centralne banke (ECB) - umesto prema 19 centralnih banaka država koje koriste evro - preusmeri u budžet Evropske unije, koji stupa na snagu 2021. godine. Prema računici EK, taj izvor bi doneo 56 milijardi evra za sedam godina. "To je jedna od lako ostvarivih ideja za budžet", izjavio je za “Financial Times” jedan evropski diplomata.\nNeimenovani zvaničnik iz jedne od članica evrozone izjavio je da su započele konsultacije između vlade i centralne banke oko transfera dobiti u Brisel. Podsetimo, nacionalne centralne banke su deoničari u ECB-u i imaju pravo na dobit monetarne vlasti evrozone. Iz ECB-a su stoga poručili kako bi ideja Komisije zahtevala izmenu statuta. Naime, nacionalne centralne banke dobit uplaćuju u nacionalne budžete. "Nacionalne vlade odlučuju što će učiniti s tim novcem", dodaju iz Frankfurta.\nKritičari takve ideje naglašavaju da se radi o nestabilnom izvoru prihoda. Osim toga, to bi moglo razgneviti centralne banke, koje su vrlo osetljive na zadiranje izvršne vlasti u njihovu nezavisnost. Budžet Evropske unije “težak” je bilion evra, a većinu novca uplaćuju države članice.\nSvega petina dolazi iz takozvanih sopstvenih izvora, u što se ubrajaju prihodi od carina i poreza na dodatu vrednost. Nakon izlaska Velike Britanije, godišnje će trebati nadoknaditi 15 milijardi evra da bi zajednički budžet zadržao finansijsku snagu. U Evropskoj komisiji nedostatak britanskog doprinosa pokušavaju premostiti kombinacijom pronalaženja novih izvora finansiranja s jedne strane i ušteda s druge. Pregovori o budžetu za sledeći sedmogodišnji period uvek su nezgodni zbog "večnog spora" između bogatijih i siromašnijih članica.\nMeđutim, ove godine pregovori će biti dodatno zakomplikovani Brexit-om i s tim povezanim stavom nekoliko bogatijih članica, poput Austrije i Holandije, da ne treba povećavati nacionalne doprinose. Naime, manja Evropska unija treba i manji budžet, argument je tih država.\nU Grčkoj 40 odsto domaćinstava troši gotovo polovinu primanja na stanovanje\nEU planira da uvede carine na pojedine proizvode iz Srbije\nProteruju ruske diplomate iz 16 zemalja, Rusija protestuje\nEU smatra da “Google” treba podeliti na više kompanija


Evo kako ga je nazivala u porukama\nMiljana Vranic\t 13.09.2021. 11:36h 13:40h\nHrvatska pevačica Severina Vučković mesecima navodno uznemirava patrijarha srpskog Porfirija i šalje mu uvredljive i preteće poruke telefonom - SMS.\nKako se saznaje, poglavar SPC sve je pre tri sedmice prijavio hrvatskom tužilaštvu (DORH - Državno odvjetništvo Republike Hrvatske), koje je pokrenulo predistražni postupak protiv Severine, piše Srpski telegraf.\n- Dan-dva posle imenovanja za poglavara SPC počele su da stižu poruke. U njima Severina patrijarha Porfirija oslovljava sa pope ("Pope, pope, družiš se sa krimosima") i piše bukvalno sve i svašta, koristeći takav rečnik koji normalan čovek ne može ni da zamisli (neke poruke su toliko bljutave i ogavne da smo odlučili da ih ne objavljujemo, prim. aut.). Porfirije u početku nije reagovao, ali je onda uznemiravanje postalo gotovo svakodnevno, a bilo je i poziva - kaže jedan od sagovornika iz Zagreba.\nSeverina VučkovićPatrijarh Porfirijepreteće porukeSMS


Ruski "Berijev" preventivno u Srbiji - mojKontakt portal - Radio Televizija Kontakt\nDelegacija avijacije ruskog Ministarstva za civilnu zaštitu, vanredne situacije i otklanjanje posljedica elementarnih nepogoda doputovaće na aerodrom “Konstantin Veliki” u Nišu, gdje će iz preventivnih razloga, zbog mogućih požara, biti smješten ruski avion “Berijev Be 200”.\nAvion će iz predostrožnosti, u skladu sa dugoročnom vremenskom prognozom RHMZ za avgust i septembar koja upućuje na visoki rizik od pojave velikih šumskih požara, biti na niškom aerodromu od 5. avgusta do 30. septembra, saopštio je MUP Srbije.\nRusku delegaciju dočekaće zamjenik načelnika Sektora za vanredne situacije MUP-a Srbije Đorđe Babić.\nAvion iz Rusije biće od pomoći u Srbiji na osnovu Sporazuma vlada Srbije i Rusije o saradnji u oblasti humanitarnog reagovanja u vanrednim situacijama, sprječavanje elementarnih nepogoda i tehničkih havarija i uklanjanja njihovih posljedica, navodi se u saopštenju.\n“Eko bel”: Zbog zmija 60 intervencija


Potpisivanje protokola 15. i 16. uz Evropsku konvenciju za zaštitu ljudskih prava i osnovnih sloboda nedavno je odobrio Savjet ministara BiH i prijedlog osnova za potpisivanje uputio Predsjedništvu BiH. Za potpisnika protokola predložen je šef Stalne misije BiH pri Savjetu Evrope u Strazburu Predrag Grgić.\nU Savjetu ministara ističu da pristupanjem protokolima žele smanjiti broj predmeta pred Evropskim sudom za ljudska prava.\n- Najviše sudske instance iz BiH moći će da traže mišljenje Evropskog suda za ljudska prava o pitanjima koja se odnose na osnovne principe u vezi sa tumačenjem i primjenom prava i sloboda garantovanih Konvencijom za zaštitu ljudskih prava i osnovnih sloboda ili njenim protokolima - istakli su u Savjetu ministara.\nDefinisano je da mišljenje Evropskog suda za ljudska prava mogu tražiti Ustavni sud BiH, Sud BiH i vrhovni sudovi RS i FBiH.\nZastupnik Savjeta ministara BiH pred Evropskim sudom za ljudska prava Belma Skalonjić rekla je da BiH već kasni s potpisivanjem protokola 15. i 16.\n- Veoma je važno da potpisivanje bude što prije i očekujemo da uslijedi što skorija ratifikacija. Protokoli 15. i 16. su izuzetno važni, mogu doprinijeti smanjenju broju predmeta pred Evropskim sudom za ljudska prava i unapređenju vladavine prava u BiH. Dio predmeta biće moguće riješiti na domaćem terenu prije nego nezadovoljna stranka odluči uputiti aplikaciju Evropskom sudu za ljudska prava u Strazburu - rekla je Skalonjićeva.\nBiH u Evropskom sudu za ljudska prava u Strazburu svake godine bude tužena u prosjeku oko 1.000 puta. Na kraju juna 2017. godine su se u Strazburu nalazila 884 predmeta protiv BiH koje je najčešće tužena zbog neizvršenja pravosnažnih presuda domaćih sudova.\nBelma Skalonjić je pojasnila da se protokolom 15. skraćuje i rok za obraćanje Evropskom sudu za ljudska prava sa šest mjeseci od prijema konačne domaće odluke suda na četiri mjeseca.\n- To je još jedan dodatni filter putem kojeg Evropski sud za ljudska prava želi da stavi dodatni pritisak na aplikante, posebno na advokate, da mu se obraćaju samo u slučajevima koji su izuzetno važni i složeni i u kojima nisu dobili adekvatnu zaštitu na domaćem nivou - ukazala je Skalonjićeva.\nIZVOR: Vebsajt Glas Srpske, Svjetlana Šurlan, 05.01.2018


Predsednik Nikolić primio atletičare - SandzakHaber.Net , Sandžačke Internet Novine !\nNaslovna Sport Atletika Predsednik Nikolić primio atletičare\nPredsednik Nikolić primio atletičare\nOd Redakcija - 15. Decembra 2013. 0 168 Podeli na Fejsbuku\ntweet Predsednik Srbije Tomislav Nikolić primio je u zgradi Predsedništva osvajače medalja na Evropskom prvenstvu u krosu, Amelu Terzić i Nemanju Cerovca, kao i za njihove trenere Rifata Zilkića i Miloša Mitrića.\nPredsednik Nikolić čestitao je Terzićevoj i Cerovcu na osvojenim medaljama na EP i dodao da Srbija treba da pomogne sportistima.\nPredsednik Republike Srbije Tomislav Nikolić rekao je da država mora da podrži svoje vrhunske sportiste i da im obezbedi adekvatne uslove za rad.\n-Srbija mora planski da radi na promovisanju sporta među mladima, rekao je predsednik Nikolić.\nPrijemu u Predsedništvu, pored Terzićeve i Cerovca, prisustvovali su i ministar za sport i omladinu Vanja Udovičić, savetnik predsednika Republike Jasmina Mitrović Marić, predsednik Atletskog saveza Srbije Veselin Jevrosimović i generalni sekretar Slobodan Branković.\nPredstavnici Atletskog saveza su predsedniku Srbije uručili poklon-plaketu sa originalnom zlatnom medaljom sa Evropskog šampionata u krosu.\nTakođe, tokom prijema, pokrenuto je i nekoliko važnih pitanja, poput davanja nacionalnih priznanja za trenere.\nNikolić je predložio da bi bilo najbolje da se na javnoj raspravi izjasne sportski savezi i da se, u saradnji sa Ministarstvom sporta i omladine, definiše adekvatno rešenje.\nPokrenuto je i pitanje kandidature Srbije za prvenstvo Evrope u atletici 2017. godine.\nTerzićeva je u nedelju osvojila srebrnu medalju na EP u krosu u Beogradu, dok se Cerovac okitio bronzanim odličjem.\n-Predsednik ASS- a Veselin Jevrosimovic\n-Generalni sekretar ASS-a Slobodan Brankovic\n-Osvajacica srebrne medalje na EP u krosu, Amela Terzic\n-Trener, Rifat Zilkic\n-Osvajac bronzane medalje na EP u krosu, Nemanja Cerovac\n-Trener, Milos Mitric\ntweet Prethodni tekstPronađeni ostaci tela u RudniciSledeći tekstDiskusija potpredsjednika Skupštine Crne Gore Sulja Mustafića o stanju ljudskih prava i sloboda na parlamentarnom odboru za stabilizaciju i pridruživanje Redakcija\tPOVEZANE OBJAVEVIŠE OD AUTORA


DAČIĆ OCENJUJE: Imenovanje Palmera-želja SAD da brže reše Kosovo | Ekspres.net\nDAČIĆ OCENJUJE: Imenovanje Palmera-želja SAD da brže reše Kosovo\nR.E./Tanjug/Foto: Nemanja Jovanović\nImenovanje Metjua Palmera za specijalnog predstavnika za Balkan je znak da američka administracija želi da da pogura pregovarački proces Beograda i Prištine, ocenio je danas šef srpske diplomatije Ivica Dačić, ističući da se neće menjati format dijaloga i da će se i dalje voditi u Briselu.\n“To je znak da SAD žele da na neki način formalizuju ono što stalno govore, a to je da se podstakne brzo rešenje ovog pitanja, odnosno da se podstaknu sve strane na zapadnom Balkanu da se gradi regionalni mir i stabilnost. Nije tu krucijalan samo ovaj izbor, već je ključno pitanje da li će se izvršiti pritisak na Prištinu da ukine takse”, rekao je Dačić za RTS.\nDačić je rekao da Palmer dobro poznaje situaciju u regionu, ali je ocenio da je njegov “hendikep” što je bio dugo godina u Stejt departmentu i ima utvrđen sistem vrednosti i način razmišljanja “koji možda u određenom trenutku stvara određene stereotipe u postojećoj situaciji”.\n“Ali mislim da dobro prati tu liniju nove američke administracije i želje da se postigne rešenje koje će biti trajno i ubrzavanje tog rešenja”, rekao je Dačić.\nOn je dodao da je to potvrda svega što je govorio ranije.\n“Je l” sam govorio da je američka administracija promenila svoj stav, je l” sam govorio da američka administracija nije promenila stav o nezavisnosti Kosova, nego o tome da to pitanje nije rešeno, i da treba da se rešava. Što bi imenovali specijalnog predstavnika da je ta stvar rešena?”, upitao je šef srpske diplomatije.\nPovezane vesto – Brisel: Nema novih uslovljavanja za ulazak Srbije u EU\nDačić je istakao da i dalje postoje stvari oko kojih nema saglasnosti između Srbije i SAD, ali je rekao da je imenovanje Palmera znak da američka administracija želi da da pogura pregovarački proces.\n“Neće se menjati format, u Briselu će ostati da se vodi dijalog, ali neki rezultati, videćemo…Zavisi i od izbora u Prištine. Svi obećavaju iz Prištine da će da ukinu takse čim se završe izbori, da li će to biti, to je sada pitanje”, poručio je Dačić.\nOn je rekao da će Palmer zadržati funkciju zamenika pomoćnika državnog sekretara u Stejt departmentu i da će, pored toga, obavljati funkciju specijalnog predstavnika za Balkan.\nPročitajte još – Mogerini: Potrebno da se Beograd i Priština vrate pregovorima\nŠef diplomatije istakao je da funkciju specijalnog predstavnika imaju i neke druge zemlje, između ostalog Nemacka.\nTags dijalogivica dacickosovoMetju PalmerpregovoriSAD\nĐurić: SAD opredeljene za nastavak dijaloga Metju Palmer specijalni predstavnik SAD za Balkan DAČIĆ NAJAVLJUJE: Od decembra malo intenzivniji razgovori o KiM DAČIĆ: Srbija nije sposobna da zaštiti svoje interese bez pomoći Rusije


Ko nas sve posmatra: Ko sve ima pristup sistemu video nadzora? - Glas Zaječara\nHome Društvo Ko nas sve posmatra: Ko sve ima pristup sistemu video nadzora?\nKo nas sve posmatra: Ko sve ima pristup sistemu video nadzora?\nO rasporedu kamera i troškovima sistema video nadzora više možete pročitati OVDE, u reportaži informativnog portala „Zaječar Online„.\nFoto: Zaječar Online, 3. decembar 2018.\nKamera je i danas okrenuta ka početku ulice, o čemu svedoči današnja fotografija.\nPrethodni tekstProlaz očišćen – pešaci i dalje radije preko pruge!\nNaredni tekstVečeras radi muzički vremeplov: Vratite se u 90-te!


FOTO: Neviđena krađa u Zenici - Kanal - otuđeno 30 metara mosta - Zenicablog\nFOTO: Neviđena krađa u Zenici – Kanal – otuđeno 30 metara mosta – Kompanija BH-Gas objavila je da je prilikom redovnog obilaska trase gasovoda na području općine Zenica uočeno da je na lokalitetu Kanal, Zenica – prijelaz preko rijeke Bosne prema Arcelor Mittalu, otuđen dio mosta u dužini od oko 30 metara.\nZa taj most je bio ovješen magistralni gasovod u proteklih 40 godina, od same izgradnje gasovoda, i njime se snabdijeva Arcelor Mittal i ostali potrošači u industrijskoj zoni Zenica.\nNavode da su nepoznate osobe u proteklim danima izrezale željeznu konstrukciju mosta i time dovele u opasnost ljude i materijalna sredstva, jer na pojedinim dijelovima magistralni gasovod nije više ovješen o most, te se time može ugroziti sigurnost snabdijevanja prirodnim gasom.\nOsim ugrožavanja sigurnosti snabdijevanja, postoji osnovana sumnja da je izvršeno i krivično djelo teške krađe, jer most se vodi u poslovnim knjigama BH-Gasa i u njegovu rekonstrukciju BH-Gas je nakon rata ulagao značajna materijalna sredstva.\nIstiču da će BH-Gas u toku današnjeg dana svim nadležnim organima prijaviti ove radnje i smatraju da su u obavezi da obavjeste i javnost, kako bi do izlaska nadležnih prijavili bilo kakva kretanja ili radove oko mosta.\nBH-Gas ovim obavještenjem za javnost želi da animira i sve pojedince koje bilo šta znaju o rezanju i odnošenju mosta da isto prijave BH-Gasu na broj telefona 033 724 220.\nTagovibih gasovod kanal krađa lopovi most noc zenica


Vučić: "Zahtjevom za članstvo Kosova u Vijeću Evrope srušen je Vašingtonski sporazum"\nVučić je ocijenio da su "mentori Prištine mnogo jači" i ilustrovao da su ti mentori "rodili, ljuljali u kolijevci" Kosovo i da ga i danas podržavaju, "ma koliko oni bili nekorektni i ma koliko ništa ne činili" na pronalaženju bilo kakvog kompromisnog rješenja.\nRegion 12.05.2022, 12:39 12.05.2022, 12:57\nPredsjednik Srbije Aleksandar Vučić izjavio je danas da je ministarica vanjskih poslova Kosova Donika Gervala-Švarc zvanično predala zahtjev za članstvo Kosova u Vijeću Evrope čime je Priština "srušila" Vašingtonski sporazum.\n- Time je Priština pokazala da je srušila još jedan, Vašingtonski sporazum, brutalno su ga pogazli, ne sekiraju se nizašta. Poslije gotovo desetogodišnjag gaženja Briselskog sporazuma, sada su pogazili i Vašingtonski sporazum, Rezoluciju 1244 ni oni ni njihovi mentori nikada nisu poštovali. Na nama je da ne uđemo u mržnju i psihozu sukoba, ali da na odgovoran, racionalan i ozbiljan način pružimo čvrst i snažan odgovor, rekao je Vučić.\n- Vama je jasno da ključne zapadne zemlje vode ovu igru, mi smo mala, slobodarska zemlja koja se trudi da čuva svoj suverenitet i pravo na samostalno odlučivanje. Pokušat ćemo da im se na miran i diplomatski način po tom pitanju suprotstavimo. Naše moći su ograničene, nevelike, ali život je borba i borićemo se, nema povlačenja, predaje i sklanjanja pred ucjenama i ultimatumima, rekao je Vučić.\nPominjući Jelisejsku palatu i Bijelu kuću, Vučić je ocijenio da su "oni napravili, oni ih čuvaju, oni će sve da urade da mi priznamo nezavisnost Kosova".\nOdgovarajući na pitanje kakav će odgovor Srbije biti na zahtjev Prištine, Vučić je rekao da je Srbija "pravila određene računice" i da bi Kosovo moglo da ima podršku do 70 odsto za ulazak u Vijeće Evrope "ukoliko bi svi oni koji su priznavači kosovske nezavisnosti glasali za članstvo".\n- Sve to njima ne vrijedi previše ukoliko od Srbije i Beograda ne dobiju zeleno svjetlo, tako da, neka svi oni rade svoj posao, a ovim su nam svi oni koji su pričali o poštovanju međunarodnog prava i principima i vrijednostima još jednom pokazali da nikakve vrijednosti nemaju, da nikada nikakve principe nisu ni poštovali, a u međunarodnom pravu interesovalo ih je samo onoliko koliko su mogli da ga iskoriste u svoje političke potrebe, i ništa više, rekao je Vučić.\n- Danas usvojenom odlukom Ministarstvo vanjskih poslova i dijaspore obavezuje se da sve procedure za članstvo sprovodi na osnovu važećeg zakonodavstva, dodaje se u saopštenju.\nOdređeno je da zvaničan zahtjev za prijem u članstvo Kosova u Vijeće Evrope u Strazburu podnese ministarica vanjskih poslova i dijaspore Donika Gervala-Švarc.\n#ALEKSANDAR VUČIĆ #KOSOVO #VIJEĆE SIGURNOSTI UN #SRBIJA #DONIKA GERVALAŠVARC


zakoni - Srpskainfo\nProgramom rada za 2020. Savjet ministara BiH planirao je da predloži 49 novih zakona, odnosno njihovih izmjena i dopuna, ali su u Parlamentarnu skupštinu za sada stigla tek četiri zakonska prijedloga.\nSjednica NSRS: Usvojen set zakona o školstvu\n„KRŠITE ZAKONE I NADLEŽNOSTI SRPSKE“ Sudija Blagojević uputio otvoreno pismo VSTS BiH\nSudija Okružnog suda u Banjaluci dr Milan Blagojević poslao je otvoreno pismo Visokom sudskom i tužilačkom savjetu (VSTS) BiH u kome tvrdi da je njihova Odluku o organizaciji rada u sudovima i tužilaštvima u BiH od 22. marta 2020. godine, suprotna zakonima i zadire u nadležnosti Republike Srpske. Ta odluka se odnosi na rad sudova i tužilaštava BiH za vrijeme pandemije virusa korona.\n"ODLUKA USTAVNOG SUDA BiH NEODRŽIVA" Čubrilović istakao da Srpska poštuje svoje zakone\nRepublika Srpska poštuje svoje zakone, ne vodeći baš puno računa o tome kakva je odluka Ustavnog suda BiH o poljoprivrednom zemljištu, budući da nije održiva, ističe predsjednik Narodne skupštine Srpske Nedeljko Čubrilović.\nPetković za SRPSKAINFO: Bijeli hljeb čuvaju POLITIČARI koji se plaše GUBITKA MANDATA\nProtiv ukidanja „bijelog hljeba“ bili su oni poslanici koji se plaše da će sutra izgubiti na izborima i da će nakon toga završiti na Birou za zapošljavanje.\nSavjet ministara BiH, Vlada Republike Srpske i Vlada Federacije imaju stalnu obavezu da revidiraju svoje zakonodavstvo u cilju usklađivanja s NATO pravilima i zakonodavstvom.\nNASTAVAK ZASJEDANJA Pred poslanicima slučajevi Teslić i Rudo\nOkončana sedma sjednica NSRS: Usvojeno više NACRTA ZAKONA I STRATEGIJA\nNarodna skupština Republike Srpske usvojila je sinoć na sedmoj redovnoj sjednici Konsolidovani izvještaj o izvršenju Budžeta Republike Srpske za prvih šest mjeseci ove godine,te tri nacrta zakona, više strategija i izvještaja.\nZAVRŠENA SJEDNICA NSRS Usvojen rebalans budžeta, sedam zakona i Nacrt zakona o zaštiti mentalnog zdravlja\nNarodna skupština Republike Srpske danas je, na 7. redovnoj sjednici usvojila Rebalans budžeta Republike Srpske za 2019. godinu, sedam zakona i Nacrt zakona o zaštiti mentalnog zdravlja koji je upućen u javnu raspravu u trajanju od 60 dana.\n"SUMRAK DEMOKRATIJE" Odbijena oba zakona koja su predložili Trivićeva i Stanivuković\nNA DNEVNOM REDU I BEZBJEDNOST Peta redovna sjednica parlamenta Srpske za dvije sedmice\nKolegijum Narodne skupštine Republike Srpske donio je odluku da 5. redovna sjednica parlamenta započne u utorak, 11. juna, a na dnevnom redu bi se trebalo naći 48 tačaka.\nNa vanrednoj sjednici Vlade Brčkog izmijenjeni zakoni o radno-pravnom statusu zaposlenih u Policiji\nVlada Brčko distrikta danas je na vanrednoj sjednici i po hitnom potupku usvojila izmjene i dopune Zakona o Policiji i Zakona o policijskim službenicima Brčko distrikta.\nPLATU UREDNO PRIMALI Za šest mjeseci sedam poslanika uputilo prijedloge zakona, ostali SPAVAJU\nVeć pola godine zakonodavna vlast na nivou BiH ne funkcioniše, a u tom periodu samo sedam državnih poslanika uputilo je prijedloge novih zakona. U proceduri se trenutno nalaze 24 prijedloga zakona, ali većina njih je iz ranijeg mandata koji čekaju da se državni parlamentarci napokon uozbilje i počnu raditi svoj posao za koji redovno dobijaju platu.\nAdvokatica Maja Atanasković: Na suđenju ubici male Anđeline, Igor Jurić mi je rekao nešto što NIKADA NEĆU ZABORAVITI\nU trenutku kada su mi javili da je prijedlog izmjena Krivičnog zakonika da se uvede doživotni zatvor za ubice djece bez uslovnog otpusta prihvaćen, emocije su mi bile pomiješane… Osjetila sam zadovoljstvo jer smo konačno nešto konkretno uradili, ali imala sam i osjećaj užasne tuge, jer da bi do ovoga došlo morala su da umru nedužna djeca.”\nSTO LJUDI, STO ĆUDI Širom svijeta postoje pravila i zakoni koji su i VIŠE NEGO ČUDNI\nZakonodavne vlasti pri donošenju pojedinih propisa s ciljem da preduprijede određena nepoželjna ponašanja očigledno su se vodile izrekom “Sto ljudi, sto ćudi”.\nNAJČUDNIJI ZAKONI Na Tajlandu zabranjeno stati na novac, u Japanu ne smijete biti debeli, a u jednom gradu ZABRANJEN SEKS SA SOTONOM\nAko ste mislili da mi imamo neke čudne zakone i pravila, pogledajte neke od najčudnijih zakona u svijetu koji su urađeni toliko precizno da čak zabranjuju šale, smiješne maske, kao i mnogo toga što možete raditi sa životinjama, recimo, parkirati ih.\nPRVI KORAK SE JOŠ ČEKA Cilj u preduzetništvu je daleko, ali ministar NE ŠTEDI NA OBEĆANJIMA\nMinistar privrede i preduzetništva RS Vjekoslav Petričević najavio je izmjene zakona kako bi se domaćim privrednicima omogućio pristup razvojnim fondovima EU.


Prvi meč igra se u Beogradu 17. avgusta, a sedam dana kasnije na programu je utakmica u Mađarskoj. Ipak, tim Marka Nikolića neće dočekati šampiona Srbije na svom stadionu. “Sostoi” se renovira, pa će Videoton ugostiti ekipu iz Humske na stadionu Ferencvaroša u Budimpešti. Kapacitet ovog objekta je 22 hiljade mesta.\nLazović i drugovi su protiv Bordoa igrali na stadionu “Pančo Arena”, ali su sada odlučili da promene domaći teren.\nSa druge strane izvesno je da će Partizan (ako UEFA ne prihvati žalbu) Videoton dočekati bez navijača.


Cvijanovićeva: Brisel mora prepoznati ustavnu realnost BiH – mojKontakt portal – Radio Televizija Kontakt\nCvijanovićeva: Brisel mora prepoznati ustavnu realnost BiH\n“Važno je da EU zauzme realističan stav prema BiH, da uvidi realnost i shvati složenost unutrašnjih odnosa ove zemlje. Vjerujem da je EU sposobna za donošenje ispravnih odluka”, navela je Cvijanovićeva.\nPremijer Republike Srpske ocijenila je u intervjuu za briselski “Magazin parlament” da je EU, nažalost, dugo vremena bila u sjenci OHR-a, te da je krajnje vrijeme da bude više angažovana u BiH.\nOna je istakla da je ideja o članstvu u EU široko prihvaćena u BiH, ali da je istorija snažnog međunarodnog intervencionizma, pretežno od OHR-a, stvorila duboku sumnju prema takozvanoj “ustavnoj reformi” koju zagovaraju neke međunarodne i nevladine organizacije.\n“Naši međunarodni partneri moraju prilikom razmatranja reformi da uzmu u obzir činjeničnu realnost BiH. Etničko pitanje /etnicitet/ je važno u BiH i što međunarodna zajednica bude više ignorisala tu činjenicu to će biti teže prevazići podjele u zemlji i preduzeti pozitivne korake u pravcu reformi”, navodi Cvijanovićeva.\nPredsjednik Vlade Srpske podsjetila je da je BiH suštinski podijeljena na dva “autonomna entiteta” – FBiH i Republiku Srpsku i to je jedna od realnosti BiH.\n“Aktuelne nasilne demonstracije u BiH razlog su za istinsku zabrinutost. Protesti su do sada bili ograničeni na FBiH i nije bilo prelijevanja na Republiku Srpsku. Međutim, očigledno je da ova situacija šalje negativan signal potencijalnim investitorima. Ono što je još štetnije, jeste bojazan da bi protesti mogli da povećaju stepen nepovjerenja i nerazumijevanja među različitim etničkim zajednicama BiH”, ocijenila je Cvijanovićeva.\nOna je naglasila da je ustavno uređenje BiH očigledno i jasno, iako su mnogi skloni da ga opišu kao komplikovano.\n“Uređenje je komplikovano do određene mjere, ali to ne znači da ne može da funkcioniše. Sve se može uraditi ako postoji dovoljno političke volje. Ali, u slučaju BiH, postoji skriveni plan političkih partija čiji je konačan cilj stvaranje političkog sistema na državnom nivou koji sprovodi diskriminaciju protiv drugih”, dodala je premijer Republike Srpske.\nNajbolji primjer takvog ponašanja, istakla je ona, jeste beskonačan niz prijedloga za promjenom Ustava BiH koji dolaze u različitim oblicima i iz različitih izvora.\n“Sada je vrijeme da se pažljivo i realistično razmisli koji je koncept za BiH ustvari izvodljiv. Ja vidim BiH kao zemlju sastavljenu od dva entiteta koja u potpunosti provode svoja ovlaštenja koja su im data Ustavom. Ulogu ovih entiteta, prevenstveno govoreći o Republici Srpskoj, vidim kao normalan evropski region sa zakonodavnim, izvršnim i pravosudnim ovlaštenjima koji funkcionišu u okviru decentralizovane države”, objasnila je Cvijanovićeva.\nOna je istakla da Republika Srpska želi da nastavi proces usklađivanja svog zakonodavstva sa zakonodavstvom EU i pripremi svoje strukture i institucije na način koji može da posluži kao dobar primjer ostatku zemlje.\n“Očigledno je da ne možemo da mijenjamo ustavno uređenje i transformišemo BiH iz decentralizovane države u centralizovanu. Politička spremnost da se to postigne ne postoji i, prema tome, logičniji koncept bi bio da svi nivoi države budu potpuno operativni, u potpunosti svjesni svojih evropskih obaveza, a onda to staviti u jedan paket kroz odgovarajući mehanizam koordinacije koji bi nam omogućio da se jednako i istovremeno krećemo prema EU”, zaključila je Cvijanovićeva u intervjuu za politički magazin EU.\nRuski naučnici otkrili ogromno čudovište u dubinama Arktika


Užice: Investiciona infrastrukturna ulaganja u mesnoj zajednici Turica | MediaPortal.rs\nUžice: Investiciona infrastrukturna ulaganja u mesnoj zajednici Turica\nPo planu strategijskog razvoja Užica, procentualno najveći deo budžeta, i prošle i ove godine, na poziciji infrastrukturnog razvoja, opredeljen je za mesnu zajednicu Turica.\nBudžetom grada Užica za 2022. godinu opredeljeno je oko 70 miliona dinara za infrastrukturna ulaganja na području Turice. Dodana sredstava planirana su za asfaltiranje ulica po modelu udruživanja sa gradjanima. Pored ulaganja za održavanje i izgradnju putne infrastrukture, biće nastavljeni radovi i na rešavanju problema kišne i fekalne kanalizacije ovog dela Užica, a planirana je i izgradnja dečjeg igrališta u Turici.\nZavršetak započetih i prošle godine ugovorenih radova obeležio je početak gradjevinske sezone Turici. Radovi se po tim ugovorima u Turici, ovih dana završavaju u Mileševskoj i Požeškoj ulici.\nUporedo sa Turicom ljudstvo i mehanizacija užičke „Niskogradnje“ trenutno su angažovani na području još pet mesnih zajednica. U Staparima i Karanu privode se kraju ugovoreni poslovi iz prošle godine, u Krvavcima je u toku rekonstrukcija i asfaltiranje glavnog, centralnog puta u ovom selu, dok je na području Buara plan da se završi svih pet putnih pravaca, što je takodje ugovorena obaveza iz prošle godine.\nJavno preduzeće “Užice Razvoj” trenutno radi “Plan detaljne regulacije dela Turice”, a koji se odnosi na postojeći sportsko- rekreativni kompleks, koji zauzima centralnu lokaciju u ovoj mesnoj zajednici. Ovaj planski dokument treba da postavi osnove za razvoj, kako samog ovog kompleksa, tako i njegovim stavljanjem u funciju, da doprinese razvoju cele mesne zajednice.


Besplatan Sanremo koncert na Kalemegdanu - MediaSfera\nBesplatan Sanremo koncert na Kalemegdanu\nNakon dve godine pauze, organizuje se četvrto izdanje „Sanremo Giovani World Tour“, manifestacija koju organizuje Ministarstvo spoljnih poslova i međunarodne saradnje Italije u saradnji sa televizijom RAI, koja finaliste festivala Sanremo Giovani 2021 dovodi pred publiku nekih od najdinamičnijih gradova Evrope. Beograd će biti jedna od četiri evropske prestonice koje će ove godine ugostiti Jumana, Martinu Beltrami, Litame i Samiju na turneji u trajanju od sedam dana.\nKoncert u Beogradu, koji organizuju Ambasada Italije u Beogradu, Italijanski institut za kulturu u Beogradu i Centar beogradskih festivala (CEBEF), održaće se na Kalemegdanu u subotu, 4. juna u 20.00 časova (Gornji grad).\nIzmeđu prošlosti i sadašnjosti, pesme za sva vremena i novi hitovi čuće se zahvaljujući nastupu umetnika koji će na sceni izvesti sopstvene numere, kao i nove verzije velikih klasika italijanske muzike, u saradnji sa umetničkim direktorom turneje Mauriciom Filardom i njegovim muzičarima. Reč je o turneji koja promoviše tradiciju italijanske pesme i na najbolji način predstavlja mlade talente italijanske pop muzičke scene.\nJuman, rođen u Rimu od oca sa Zelenortskih ostrva i majke iz Rima, pobednik je poslednjeg izdanja festivala Sanremo Giovani sa pesmom „Mille Notti“. Još kao tinejdžer počinje da piše sopstvene pesme i 2015. godine seli se u London i Berlin gde nastavlja svoj životni i muzički put. Godine 2016. vraća se u Italiju i stupa u kontakt sa diskografskom kućom Leave Music, koja već sarađuje sa pevačima kao što su Manarino, Toska i Avinkola.\nMartina Beltrami, kantautorka rođena u Rivoliju, učestvuje 2020. godine u poznatom televizijskom talent-šou programu „Amici di Maria De Filippi“. Sa svojim prvim singlom „Luci accese“ dolazi na prvo mesto liste singlova platforme iTunes i ulazi na plej-liste „New Music Friday“ i „Viral 50“ platforme Spotify. Ova pevačica je jedno od italijanskih zaštitnih lica globalne kampanje „Unlike Any Other“ kompanije Spotify posvećene umetnicima koji pripadaju zajednici LGBTQIA+. Dana 25. marta diskografska kuća Artist First/Fiero Dischi objavljuje „CARA ME”, debi album kantautorke iz Torina.\nLitame, pevačica iz Veneta, 2020. godine počinje da piše sopstvene pesme sa autorima i producentima Stefanom Pavijanijem i Nikolom Mesedaljom. U junu 2021. godine, sa pesmom „Respiro su Marte“, plasirala se među prvih šest izvođača na festivalu novije italijanske muzike „Fatti Sentire“, koji se prikazivao na kanalu Rai2.\nSamia, Rimljanka poreklom iz Somalije i Jemena, nalazi se 2021. godine na spisku izvođača diskografske kuće Leave Music i objavljuje singl sa pesmama „Volume Spento“ i „Piove“, u aranžmanu i produkciji Frančeska Katalda.\nMauricio Filardo, umetnički direktor internacionalne turneje „Sanremo Giovani World Tour“ od 2019. godine, bio je muzički direktor festivala Sanremo Giovani 2018. i muzički direktor šou programa festivala Sanremo 2019. Takođe je i muzički direktor „Pesme za Evroviziju 2022“, a bavi se i produkcijom, pisanjem aranžmana i komponovanjem muzike za film i televiziju.\nTagovibeograd Kalemegdan koncert Sanremo Sanremo Giovani World Tour\nPiknik-tribina „Beograd za početnike“ „(Ne)kultura sećanja“\nDanas na Trgu republike šik vožnja za Svetski dan bicikla


Kandidati Srpske liste ipak idu na izbore - Politika - Dnevni list Danas\nPočetna » Politika » Kandidati Srpske liste ipak idu na izbore\nKandidati Srpske liste za gradonačelnike četiri opštine na severu Kosova ipak će moći da se nadmeću u izbornoj trci 19. maja, pošto je panel za žalbe u Prištini usvojio prigovor Srpske liste na odluku Centralne izborne komisije da ne potvrdi njene kandidate, pišu danas Novosti.\n7Piše: Fonet/ Beta 25. aprila 2019. 16.15 Izmenjeno: 29. aprila 2019. 04.03\nPanel za žalbe u Prištini usvojio je prigovor Srpske liste upućen nakon što Centralna izborna komisija u sredu nije potvrdila kandidature Gorana Rakića, Vučine Jankovića i Zorana Todića, zbog uzdržanosti članova CIK iz redova pokreta Samoopredeljenje.\nOdlukom Panela stavljena je van snage odluka CIK-a i naređeno potvrđivanje kandidatura Gorana Rakića za gradonačelnika Severne Mitrovice, Vučine Jankovića za gradonačelnika Zvečana, Srdjana Vulovića za gradonačelnika Zubinog Potoka i Zorana Todića za gradonačelnika Leposavića.\nKao neosnovana je odbijena žalba Srpske liste koja se odnosi na zahtev da treba upoznati Tužilaštvo sa elementima krivičnog dela u odnosu na odluku CIK-a o nepotvrđivanju kandidatura.\nIzborni panel je na sednici u Prištini kao nedozvoljenu odbio žalbu Srpske liste koja je tražila da se utvrdi da je odluka CIK-a u suprotnosti sa članom 45 Ustava Kosova i da je tom odlukom uskraćeno pasivno pravo glasa.\nPanel je u obrazloženju naveo i da je Srpska lista ispunila zakonske uslove za učešće na prevremenim izborima za gradonačelnike četiri opštine na severu Kosova.\nCentralna izborna komisija Kosova (CIK) juče nije potvrdila kandidate Srpske liste za gradonačelnike četiri opština na severu Kosova jer za taj predlog nisu glasali članovi iz Samoopredeljenja.\nizbori, kosovo, srbija, srspka listaBeograd\nPredstavnici Srpske liste razgovarali sa Mekalisterom\nPSG: Licemerje Srpske liste\nAmbasador Kosnet zatražio od Srpske liste da ostane u institucijama Kosova\n25. aprila 2019. u 16.40\nTako je, Srbi moraju da imaju svog kandidata.\n26. aprila 2019. u 05.02\nTi tamara imaš svog kandidata ali te od mog imena zebnja hvata!\n25. aprila 2019. u 16.42\nKandidati Srpske liste biće gradonačelnici u srpskim opštinama.\n25. aprila 2019. u 18.28\nZato ce „patriotski“ jednu platu primati od Beograda a drugu (tri puta vecu) od tkz Kosova odn njima mrske Pristine.\n25. aprila 2019. u 21.28\nGradonacelnici i odbornici u deset srpskih opstina koji su izabrani na proteklim lokalnim izbora primaju platu samo iz kase R. Kosovo. Druga je stvar sto u paralenim institucijama opstina na KiM, Peci, Djakovici, Prizrenu, Pristini, Lipljanu i Urosevcu a verovatno i u Decanima, Juniku i Kacaniku gde uopste nema Srbe postoje paralelne srpske institucije.\nAli ni oni ne primaju uvecane plate vec 8.500 dinara mesecno. Prosvetarima je Sanda Raskovic Ivic postavila uslov ili da primaju uvecanu platu za 30% od vlade Srbije ili deviznu od vlade R. Kosovo. Oni Koji rade na KiM zaradjuju svaku paru posteno a druga je stvar sa radnicima mnogih javnih preduzeca i paralenih institucija koji primaju platu i sede kuci.\n25. aprila 2019. u 17.03\nBas smo iznenadjeni !!! Rec vam ne vredi pare.Jos samo za nosioca Srpske liste uvazenog gospodina i lntelektualca Radjcica.I sve je u poretku dtvari.\n25. aprila 2019. u 21.02\nZnaci vatrogasac opet se kandiduje za gradonacelnika


Avgust 24, 2019 18:28\nPrema njegovim rečima, na predstojećim vanrednim izborima nema mesta srpskom nejedinstvu.\n„Svi zajedno, složno i jedinstveno, možemo ići dalje i možemo se izboriti za opstanak i ostanak srpskog naroda na KiM, uz svoju državu i sledeći politiku predsednika Srbije Aleksandra Vučića“, rekao je Rakić.\nSrpks lista pozdravila je odluku Miroslava Ristića, dosadašnjeg direktora i člana Predsedništva SLS-a i Mladena Stankovića, ranijeg predsednika Opštinskog odbora Gnjilane i člana Glavnog odbora SLS-a da se priključe Srpskoj listi.\n„Pozdravljamo odluku Ristića i Stankovića da se priključe Srpskoj listi kako bi zajedno na predstojećim vanrednim izborima uspeli da pokažemo da jedino složno, zajedno i jedinstveno možemo da se izborimo za opstanak svog naroda ovde i za bolju i sigurniju budućnost svih nas i naše dece“, naglasio je Rakić.\nOn je podvukao da na Kosovu i Metohiji nema mestu podelama.\n„Ovo nije politika niti posao, već obaveza prema našim potomcima i našim precima“, naglasio je Rakić.\nBivši direktor i član Glavnog odbora SLS-a, sada član Srpske liste Miroslav Ristić objasnio je prisutnima da je odluku o pristupanju Srpskoj listi doneo lično on bez obzira na funkcije koje je obavljao u SLS-u.\n„Jesam bio direktor u SLS-u iako oni pričaju drugačije. Prešao sam u Srpsku listu jer Srbi na KiM bi trebalo da budu deo jedne zajednice, pod jednim barjakom i da slede politiku predsednika Vučića“, rekao je Ristić i dodao da očekuje pritiske od strane SLS-a i narednih dana ali da neće promeniti odluku.\nMladen Stanković, raniji predsednik Opštinskog odbora SLS-a Gnjilane i član Glavnog odbora SLS-a, potvrdio je raniju funkciju Ristića i obrazložio da je „zbog ovakvih situacija i samovolje dela rukovodstva SLS-a“ rešio da uz Ristića i on pristupi Srpskoj listi.\n“Ovde sam radi istine, Ristić je moj dosadašnji stranački kolega i na sastancima GO na koje je redovno dolazio ja sam ga oslovljavao sa gospodine direktore, i većina prisutnih i znam da jeste izabran” rekao je Stanković i dodao da ne zna da li je to bilo papirološki definisano i da ako do toga nije došlo, to nije Ristićeva krivica.\nDodao je da nisu oni mogli da idu u Centralnu izbornu komisiju i to proveravaju, a da su ovlašćenja za to imale samo jedna ili dve osobe u stranci.\n“Ja znam da je glasano. Iz poštovanja prema njemu istina je izuzetno važna” rekao je Stanković.\nIstakao je da je danas zbog, kako navodi, samovolje jednog dela rukovodstva u Samostalnoj liberalnoj stranci , a zbog sudbonosno važnog trenutka za srpski narod i opstanak , te da pitanje opstanka i povratka mora da bude u saglasnosti sa zvaničnim Beogradom i nikako drugačije, sazvao sednicu Opštinskog odbora koji je jednoglasno podržao njegov predlog da se isključe iz stranke i daju podršku kandidatima Srpske liste na predstojećim parlamentarnim izborima.\nOn je na konferenciji za novinare koju je sazvala Srpska lista dao neopozivu ostavku na sve funkcije u SLS-u kao i na mesto savetnika u pokrajinskom Ministarstvu za prostorno planiranje i zaštitu životne sredine.\nDr Lazić: Epidemiološka situacija pod kontrolom, ali nije zadovoljavajuća 5\nPravoslavna zvona odjekuju Prizrenom: Obnovljen zvonik Bogorodice Ljeviške 48\nZabrana kretanja od 21 do 05 u nekoliko opština na KiM 114\nOpštinska inspekcija kontroliše sprovođenje mera, Popović veruje u disciplinu meštana 19\nPonovo pljačka u Prilužju: Ukraden motokultivator sa frezom 23


Srpski oficiri za ponos\nIntervju sa pukovnikom Najdželom Fenom vojnim atašeom Britanske ambasade u Beogradu\nBritanski vojni ataše u Beogradu, pukovnik Najdžel Fen, spremnost i obučenost srpske vojske ocenjuje odlično. Posebno je impresioniran stepenom obrazovanja i liderskim kvalitetima naših oficira, koji se nalaze u mirovnoj operaciji u Čadu. Pukovnik Fen, vojnu karijeru započeo je još 1975, kao pripadnik Kraljevske inženjerije da bi posle službovanja po Velikoj Britaniji, Severnoj Irskoj, Kanadi, Hong Kongu i Avganistanu, radio kao glavni instruktor na Kraljevskoj vojnoj akademiji “Sendhurst”. Obučavao je Gurka inžinjerce i bio glavni instruktor komandnog avio puka na Kraljevskoj školi vojne inžinjerije. U bogatoj vojnoj karijeri, bio je na mestu komandanta 29. (kopnena podrška) inžinjerijske avio grupe, odgovorne za celokupne jedinice britanske vojske koje uklanjaju ubojna sredstva i Združenih grupa za civilno vojnu saradnju. Bio je angažovan i u Avganistanu početkom 2006, sa svojim štabom, kao inženjer Združenih snaga u podršci operaciji “Herik”.\nPukovnik Najdžel Fen, ljubazno se odazvao našem pozivu da razgovara za “Kalibar”.\nKako ocenjujete nivo spremnosti i obučenosti pripadnika Vojske Srbije i da li smatrate da bi neke od jedinica mogle da učestvuju u mirovnim operacijama?\n- Vojska Republike Srbije već učestvuje u mirovnoj operaciji u Čadu. Ovo je izuzetno važna misija u kojoj srpski sanitetski tim radi zajedno sa norveškim kolegama, pružajući vitalnu podršku misiji UN. Upoznao sam veliki deo Vojske Srbije u poslednjih 18 meseci. Impresioniran sam stepenom obrazovanja i liderskim kvalitetima oficira, što je osnovni činilac svake organizacije. Posebno ako planirate da vodite vaše ljude u potencijalno neprijateljska i problematična okruženja. Nisu sve mirovne misije po svojoj prirodi neprijateljske. Nivo neophodne obučenosti, takođe zavisi od mesta angažovanja i misije kojoj će Vojska Srbije da se priključi. Eto, Crna Gora će poslati svoje trupe u Avganistan, kao podršku mađarskoj misiji na severu zemlje, koja je zadužena za zaštitu snaga mađarske vojne baze. Ovaj tip misije ne zahteva isti stepen obučenosti ili iskustva, kao angažovanje u ulozi partnera avganistanskim Nacionalnim snagama bezbednosti u cilju zaštite lokalnog stanovništva. Vojska Srbije je bez sumnje sposobna da učestvuje i u složenijim međunarodnim misijama, uz odgovarajuću pripremu i obuku pre angažovanja.\nDa li ste zadovoljni i u kojoj meri civilno-vojnom saradnjom sa Vojskom Srbije?\n- Svestan sam obima civilno vojne saradnje koji VS, tačnije njena 4. Brigada sprovodi na jugu Srbije. Takođe mi je poznato da VS čini sve što je u njenoj moći da omogući normalan život i rad zajednice u ovom delu Srbije. Posebno naglašavam angažovanje srpskih vojnih lekara, koji pružaju osnovnu medicinsku pomoć stanovništvu na jugu Srbije. Britanska ambasada bila je sponzor dokumentarnog filma o srpskoj civilno - vojnoj saradnji na jugu Srbije, koji je nedavno prikazan na RTS. To je deo serijala od 24 epizode, koji je posvećen prednostima programa Partnerstva za mir. Ovaj serijal koji se prikazuje utorkom uveče u 23.00 na RTS 2, bavi se bezbednosnim pitanjima kao što su: vojna neutralnost, programi partnerstva i obezbeđenje granica.\nKoliko pripadnika VS se trenutno nalazi na kursevima britanskih vojnih škola i koliko ih je do sada prošlo kroz vaš sistem obrazovanja?\n- Tačno 28 srpskih oficira pohađalo je kurseve u Velikoj Britaniji, u toku prošle godine. Među njima, jedan vaš oficir pohađao je viši Komandno štabni kurs na britanskoj Vojnoj akademiji, koji važi za najbolji štabni kurs. U ovoj godini ići će još jedan srpski oficir na ovaj kurs. Mnogi oficiri pohađali su i druge kurseve naše Vojne akademije, koje smo organizovali u Beogradu. Takav jedan tečaj za 25 srpskih oficira organizovao je Univerzitet Krenfild, koji je ogranak Vojne akademije. U pitanju je dvonedeljni akademski kurs, obuhvata studije upravljanja oružanim snagama u demokratskom okruženju i u planu je da ga ponovimo na jesen. Želim da dodam, da pored ovih akademskih kurseva, postoji i britanski Vojni savetodavni tim za obuku u Viškovu u Češkoj, koji je zadužen za kurseve koji pokrivaju širok dijapazon tema, podučavaju polaznike o našoj praksi i procedurama, počevši od obuke za instruktore za mirovne operacije pa do operativnog gađanja. Ovaj tim boravio je prošle godine u Srbiji i vodio je kurs za obuku instruktora, gde je bilo 30 podoficira iz Pančeva. Ove godine počinjemo sa novim projektom saradnje i dijaloga između britanske i srpske Vojne akademije, u cilju jačanja veza između ove dve institucije. Iskreno se nadam da će kada se uspostave, trajati dugo.\nTerorizam je postao globalni problem. Koje mere bezbednosti preduzimaju britanske snage da bi sprečile moguće napade na UK?\n- Slažem se da je terorizam globalni problem i ostaje velika pretnja bezbednosti UK. Sistem odbrane igra ključnu ulogu u izgradnji strategije, koja se bori protiv ove pretnje, kako kod kuće, tako i van zemlje. Britanska Vlada je nedavno izmenila i dopunila svoju Strategiju borbe protiv terorizma (CONTEST), u kojoj se bavi velikim brojem bezbednosnih rizika, uključujući i terorizam. Osnovna četiri elementa, četiri P naše strategije su: Pursue - pronaći teroriste gde god da se oni nalaze i sprečiti terorističke napade, Prevent - Preventivno delovati da ljudi ne postanu teroristi ili da podržavaju nasilni ekstremizam, Protect - zaštititi UK jačanjem naše odbrane od terorizma i Prepare - spremiti se za odgovor za napad u cilju ublažavanja posledica. Sistem odbrane organizuje svoje kapacitete u skladu sa ovim elementima, uzima znanje i ljudstvo iz Ministarstva odbrane i Oružanih snaga.\nDa li su postojali programi obuke sa srpskom Policijom?\n- Vojno odeljenje Britanske ambasade bavi se svim aspektima bezbednosti, što naravno uključuje i MUP. Do sada smo imali nekoliko zajedničkih programa sa MUP, koji su bili namenjeni Žandarmeriji. Pripadnici Žandarmerije, njih 30, pohađalo je naš kurs u Viškovu, koji je organizovao naš tim 2008. Viši zvaničnici MUP posetili su Veliku Britaniju i razgovarali sa predstavnicima Foren Ofisa (Ministarstvo inostranih poslova) o pristupu našim policijskim prekomorskim misijama - zaključio je pukovnik Nejdžel Fen.\nBritanski vojnik za 21. vek\nPukovnik Fen, otkriva dokle se stiglo u Tehnologiji vojnika pešadije u budućnosti - poznatijeg kao FIST (First Infantry Soldier Technology).\n- To je združeni program koji omogućava jedan integrisani sistem borbe, napravljen radi unapređenja delotvornosti pojedinaca u misiji, a neophodan je za blisku borbu sa neprijateljem. On se odnosi na laku pešadiju, mehanizovane i oklopno mehanizovane (uključujući i helikoptere AH-64) snage, bez obzira na zadatak pojedinca na terenu. Analizom iskustva iz bliske kopnene borbe, došli smo do velikog broja nedostataka, karakterističnih za samu opremu ili neodgovarajuće formacije. Otkrivene su četiri oblasti poboljšanja, koje zajedno daju jedan, u velikoj meri unapređeni sistem. Ovaj program obezbediće komplet lične opreme, koja dovodi do poboljšanja i integrisanosti situacione svesti i ubojitosti putem nabavke FIST STA, FIST Radio i FIST C3I sistema. U planu je da britanska vojska do 2020, koristi jurišnu pušku SA 80A2.\nSportsmen u uniformi\nBritanski vojni ataše oženjen je Karolin, sa kojom ima dvoje dece – Šarlot i Herija. Uz napredovanje i usavršavanje u karijeri, pukovnik Fen uspeo je da se aktivno bavi raznim sportovima. Bio je reprezentativac kombinovanih vidova Kopnenih snaga u hokeju na travi, igra skvoš za Vojne veterane, a kao mlađi, takmičio se za Kraljevsku inžinjeriju u tenisu. Posebno voli golf, trčanje i fotografiju. Zanimljiv je podatak, da je istrčao 2003, čuveni pustinjski “Marathon des Sables” u dužini od 240 km, a zaradu od 10 miliona funti dao je u dobrotvorne svrhe.


Tuga u Brčkom: Ukopano sedam žrtava požara - BIGportal.ba\n27 Oktobra, 2021 27 Oktobra, 2021 080\nUz ogromnu tugu i suze danas je na gradskom groblju Meraje u poslijepodnevnim satima ukopano sedam žrtava velike tragedije koja se u subotu dogodila u brčanskom naselju Suljagića Sokak.\nPosljednjem ispraćaju stradalih prisustvovali su brojni Brčaci koji su došli da se oproste od preminulih i izraze saučešće članovima porodica, piše RTV Hit.\nOva tragična sudbina zadesila je šest članova jednog domaćinstva prije četiri dana, a petogodišnje dijete koje je u požaru zadobilo teške povrede, nije se uspjelo izboriti i prije dva dana je preminulo u UKC Tuzla.\nSedam članova porodice je preživjelo, a oni su nakon ukazane ljekarske pomoći u bolnici u Brčkom pušteni na kućno liječenje, a kasnijom istragom je utvrđeno da požar nije podmetnut te da su žrtve stradale usljed gušenja ugljen-monoksidom.\nDanas je na dan ukopa žrtava u Brčkom, ali i u cijeloj Federaciji Bosne i Hercegovine proglašen Dan žalosti.


EU mora da bude ambicioznija na polju obnovljive energije | EurActiv Serbia\nEU mora da bude ambicioznija na polju obnovljive energije\nUdeo obnovljivih izvora u potrošnji energije u EU udvostručen je od 2005. ali je rast poslednjih godina usporio zbog povećane potrošnje i slabog napretka u sektoru transporta, navodi se u novom izveštaju Evropske agencije za životnu sredinu (EEA). Izveštaj je pokazao da je udeo obnovljive energije u finalnoj potrošnji u EU povećan sa 16,7% u 2015. na 17% u 2016. i, kako se procenjuje, 17,4% u 2017.\nIako je EU i dalje na putu da dostigne cilj da 2020. godine 20% bruto finalne potrošnje energije pokriva iz obnovljivih izvora, nedavni rast finalne potrošnje u nekim članicama EU usporava napredak.\nKako bi se ispunio cilj za 2030, članice moraju kolektivno da povećaju udeo obnovljivih izvora na najmanje 32% bruto finalne potrošnje energije, navodi se u izveštaju.\nTrenutno udeo obnovljive energije u članicama EU ide od više od 30% u bruto finalnoj potrošnji u Austriji, Danskoj, Finskoj, Letoniji i Švedskoj do manje od 9% u Belgiji, Luksemburgu, Malti i Holandiji, pokazao je izveštaj EEA.\nIzveštaj "Obnovljiva energija u Evropi - 2018" odslikava napredak na polju obnovljivih izvora energije u EU na bazi zvaničnih podataka za 2016. i preliminarnih projekcija EEA za 2017.\nPrednjače vetroenergija i solarna energija\nU 2017. godini je 85% novoinstalisanih energetskih kapaciteta u EU bilo za obnovljivu energiju pri čemu energija vetra i Sunca čine tri četvrtine kapaciteta. Samo trećina struje potrošene u EU u 2016. i 2017. bila je iz obnovljivih izvora.\nGrejanje i hlađenje i dalje su dominantni sektori za obnovljivu energiju u EU sa udelom od oko 19% u 2016. i 2017. Sektor transporta zaostaje sa udelom obnovljive energije od 7% u posmatranim godinama.\nIzveštaj objavljen u drugoj polovini decembra pokazao je da je EU i dalje globalni lider po kapacitetima za obnovljivu energiju po stanovniku ali Kina sada više od EU investira u nove kapacitete. I udeo radne snage u sektoru obnovljive energije brže raste u Brazilu i Kini nego u EU.\nPovećanje upotrebe obnovljive energije omogućilo je EU da smanji tražnju fosilnog goriva i sa tim gorivom povezanu emisiju gasova sa efektima staklene bašte.


Novi kadrovi: OTPOČELA DEVETA SLOBODNA ZONA\nOTPOČELA DEVETA SLOBODNA ZONA\nUz minut ćutanja kao znak sećanja na nedavno preminulog Srđu Popovića, i uz stotinak minuta uzbudljivog vodiča kroz ideologiju, 7. novembra u Dvorani Kulturnog centra Beograda počela je još jedna, deveta po redu „Slobodna zona“.\n„Razmišljajući o osvajanju slobode, imao sam danas priliku da govorim na ministarskoj konferenciji Saveta evrope o bezbednosti novinara i sada na otvaranju Slobodne zone. Moj prvi utisak je da je upravo ovaj prostor, ovaj festival, ovaj dogadjaj, vredniji za očuvanje sloboda od velike ministarske konferencije“, izjavio je predsednik Upravnog odbora Fonda B92 Veran Matić, svečano otvarajući festival, navodeći upravo „Slobodnu zonu“ kao festival koji može i treba da bude obrazac razvoja kulture našeg društva.\nPodsećajući na početke osvajanja medijskog prostora od strane radija a potom i televizije, Matić je kazao da „Slobodna zona“ čuva vrednosti koje su stvarane skoro 25 godina pod imenom B92.\n„Želeo bih, možda na malo specifičan način, da otvorim ovaj festival minutom ćutanja i odavanjem pošte velikom borcu za ljudska prava Srđi Popoviću, koji je simbol jednog vrednosnog sistema, kulture i principa i upornosti“, dodao je on, izražavajući uverenje da će jedan od filmova u ovoj zoni biti i film o Popoviću i vrednostima koje je živeo i promovisao.\nViše ovde: http://www.b92.net/kultura/vesti.php?nav_category=268&yyyy=2013&mm=11&dd=08&nav_id=774985\nPosted by Zoran Jankovic at 6:27 AM


Ovo su preporučljiva mesta za život introvertnih osoba - Report.rs\nBy redakcija 01/04/2022 Lifestyle, Najnovije\nStručnjaci koji se bave načinom života introvertnih osoba, za koje se obično misli da su stidljive, povučene u društvu, nervozne, i da im smeta gužva, predlažu neke od zemalja koje bi bile poželjne za njihov način života.\nStudije navode da introvertne osobe ne treba osuđivati, jer one samo žele da deo svog vremena provedu same i „napune” baterije.\nTo su ljudi koji nisu društveno hendikepirani, već traže slobodan prostor, koji će iskoristiti za sebe, što je na kraju svima i potrebno s vremena na vreme.\nNa stranici Merchant Machine nalazi se lista zemalja koje su najbolje za introverte, odnosno koje imaju gradove sa manje gužve, mnogo otvorenog prostora i zelenila, kao i rasprostranjenost bežičnog interneta, dobru prosečnu platu i cenu najma nekretnine za život.\nOd ponuđenih zemalja, na prvom mestu je Kanada, zbog male gustine naseljenosti i prirodnih pejzaža. Odmah iza nje je Australija, iz vrlo sličnih razloga, a tu su i Britanija, Rusija, Finska, Novi Zeland, Norveška, Mauritanija i Belize.\nIma i onih koji se pomalo razlikuju od tog pravila, a zanimanja su: pisac, kompozitor, umetnik, zlatar, računarski inžinjer, genetičar, automehaničar za trkačke automobile, arheolog, dreser životinja, zoolog.\nIzvor: Merchant Machine, RTS, Foto: Unsplash\nAustralija introvertnih Kanada Lifestyle mesta Norveska Novi Zeland osoba preporučljiva za život\nNovak Ðoković: Izuzetno sam razočaran presudom\nSud odlučio: Đoković će biti deportovan iz Australije


NEBOJŠA STEFANOVIĆ O ČLANSTVU KOSOVA U INTERPOLU: "Ne možete nešto što je potpuno čisto zloupotrebljavati u jednoj policijskoj organizaciji!" | Happy BSC portal\nNEBOJŠA STEFANOVIĆ O ČLANSTVU KOSOVA U INTERPOLU: "Ne možete nešto što je potpuno čisto zloupotrebljavati u jednoj policijskoj organizaciji!"\nPredstavnici Srbije sprovode niz aktivnosti na sprečaanju članstva tzv. Kosova u Interpol, izjavio je večeras potpredsednik vlade i ministar unutrašnjih poslova, Nebojša Stefanović, uz ocenu da je sve neizvesno do dana glasanja u Generalnoj skupštini te međunarodne policijske organizacije.\nGeneralna skupština Interpola biće održana u Čileu, od 15. do 18. oktobra, a Priština je nakon dva neuspeha ipak i ove godine podnela zahtev za članstvo.\nStefanović je za rekao da je cilj da se pokaže da je pozicija Srbije ispravna.\n- Ne možete nešto što je potpuno čisto, a KiM je deo Republike Srbije po Rezoluciji 1244 SB UN, zloupotrebljavati u jednoj policijskoj organizaciji i dozvoliti da se oni bave politikom - rekao je Stefanović.\nDodao je da predstavnici Srbije razgovaraju sa državama koje su ranije glasale za članstvo tzv. Kosova u Generalnoj skupštini Interpola.\n- Želimo da još jednom ukažemo na sve ono u šta čvrsto verujemo, a to su policijski, politički i pravni razlozi... - kaže Stefanović.\nPodsetio je da su Interpol osnovale UN, a da je 2016. godine GS te međunarodne poilcijske organizacije u Pekingu usvojila rezoluciju u kojoj se jasno navodi da njihova članica može postati samo država koja je članica UN ili država posmatrač.\n- Kosovo to svakako nije, ni jedno ni drugo - rekao je Stefanović.\nMinistar je opširno govoreći o svojim aktivnostima i svojih saradnika po tom pitanju, rekao i da je sve to rađeno uz pritisak velikih sila.\nDodao je da je jedan deo srpskog tima već u Čileu, a da će im se on priključiti za nekoliko dana, te da već ima najavljene razgovore sa brojnim delegacijama zemalja članica Interpola i to će, kako je rekao, biti "poslednji napor" koji naša zemlja može da učini da spreči prijem Kosova u članstvo.\n- Znam da će biti teško i neizvesno do samog dana glasanja, ali verujemo da možemo da objasnimo da je pozicija Srbije izuzetno ispravna i čista - rekao je Stefanović.\nPrimetio je i da su prištinske institucije ovog puta imale drugačiju taktiku, da su manje govorili o tome u javnosti i činili sve da ostave utisak da nisu zainteresovani i da možda neće ni biti glasanja o njihovom članstvu.\nStefanović, međutim, tvrdi da će glasanja biti, te da je to samo "taktika Prištine".\nPoručio je da će se Srbija truditi da, kao i prošlog puta, u saradnji sa drugim državama ne dozvoli da se ponovi pauza između što bi, kako je kazao, moglo pokvari ishod glasanja u korist naše zemlje.


SLS čestita Nikoliću na političkoj hrabrosti\nSamostalna liberalna stranka (SLS) pozdravlja najavu preokreta u srpskoj politici prema Kosovu koju je najavio predsednik SrbijeTomislav Nikolić.\nKako je navedeno u saopštenju dostavljenom KIM radiju Samostalna liberalna stranka predsedniku čestita na “političkoj hrabrosti”.\n“Novi pristup Beograda u rešavanju problema na Kosovu doprineće bržoj normalizaciji odnosa Beograda i Prištine, ali i uspostaviti funkcionalne mehanizme koji će građanima garantovati pravnu sigurnost i bolje uslove za život. Drago nam je što je Beograd došao na političku poziciju SLS koju mi među kosovskim Srbima artikulišemo već 7 godina i jedino nam je žao što politički lideri u Beogrdu nisu ranije prepoznali ispravnost naše politike jer bi tako mnogi problemi bili ranije rešeni”, navedeno je u saopštenju SLS-a.\nU saopštenju Samostalne liberalne stranke se ističe da bez političke vizije SLS-a i decentralizacije opština, koju oni godinama zagovaraju, danas ne bi bilo moguće pričati o zajednici opština koju najavljuje predsednik Nikolić.\n“Kada smo učestvovali na kosovskim izborima, stvarali opštine sa srpskom većinom po Ahtisarijevom planu i institucionalno štitili prava Srba, vlada u Beogradu i većina opozicije su nas nazivali izdajnicima. Da nije bilo političke vizije SLS, koju danas počinje da prihvata Beograd, a koja je rezultirala stvaranjem novih opština sa srpskom većinom i njihovu decentralizaciju, ne bi bilo moguće pričati o zajednici opština koju najavljuje predsednik Nikolić”, piše u saopštenju.\n“Mi smo svesno preuzeli sve rizike i istrpeli sve udarce zbog naše dosledne politike, za koju iz izbora u izbore dobijamo sve veću podršku i ne želimo da likujemo zbog potvrde ispravnosti naših političkih stavova i odlučni smo da nastavimo da sledimo našu viziju bez obzira da li je ona popularna ili ne”, dodaje se u saopštenju.\n13.07.2020 Vlada Kosova uvela nove mere (529)\n13.07.2020 Trajković: Građani će snositi posledice jer su neobavešteni (517)\n13.07.2020 U srpskim sredinama na Kosovu 38 novoobolelih (404)\n13.07.2020 Na teritoriji opštine Gračanica koronavirusom inficirane 24 osobe (326)\n13.07.2020 Policija će početi sa kažnjavanjem zbog nepoštovanja mera zaštite (310)\nJul 2020 11 (189)


Izveštaj sa završne konferencije „Jačanjem javno privatnog partnerstva u oblasti bezbednosti do efikasnijih zajedničkih rezultata“ - Centar za evroatlantske studije - CEAS\nIzveštaj sa završne konferencije „Jačanjem javno privatnog partnerstva u oblasti bezbednosti do efikasnijih zajedničkih rezultata“\nCentar za evroatlantske studije (CEAS) iz Beograda u saradnji sa Udruženjem za privatno obezbeđenje Privredne komore Srbije (Udruženje za PO PKS) održao je završnu konferenciju pod nazivom: „Jačanjem javno privatnog partnerstva u oblasti bezbednosti do efikasnijih zajedničkih rezultata“, u okviru projekta: “Regulisan privatni sektor bezbednosti - bezbedniji život građana“, koji je finansijski podržala ambasada Kraljevine Norveške u Beogradu.\nGovornici na konferenciji bili su Jelena Milić, CEAS direktor, Irina Rizmal, CEAS istraživač, Rade Krunić, pomoćnik Načelnika Uprave policije, Nataša Ignjatović iz Uprave policije, Dragiša Jovanović, predsednik Komisje za javno privatno partnerstvo u sektoru bezbednosti PKS (Komisija za JPP u sektoru bezbednosti PKS) i Đorđe Vučinić, predsednik Udruženja za PO PKS.\nKonferenciju su posetili i predstavnici Kancelarije saveta za nacionalnu bezbednost, Službe poverenika za informacije od javnog značaja, Ministarstva odbrane, predstavnici diplomatskog kora, relevantnih organizacija civilnog društva, sindikata Žandarmerije, profesori sa fakulteta bezbednosti, predstavnici struke i članovi Udruženja za PO PKS.\nKonferenciju je otvorila Jelena Milić, CEAS direktor, koja se u uvodnoj reči zahvalila svim relevantnim akterima na podršci u sprovođenju projekta Regulisan privatni sektor bezbednosti bezbedniji žiot građana - posebno Udruženju za PO PKS, Komisji za JPP u sektoru bezbednosti PKS, kao i službama Poverenika za informacije od javnog značaja i zaštiti podataka o ličnosti i Zaštitnika građana na stalnim konsultacijama, doprinosu i podršci, tokom rada na ovom i drugim CEAS projektima.\nJelena Milić je u daljem izlaganju istakla da smo svedoci privatizacije sistema bezbednosti u Srbiji, posebno ako imamo u vidu afere koje poslednjih meseci potresaju sektor bezbednosti u Srbiji. To je naročito očigledno, kako je navela, u slučaju napada na Zaštitnika građana koji jasno pokazuje haotično stanje i anarhiju u sistemu bezbednosti. Podsetila je i da je CEAS pre izvesnog vremena izdao i Studiju Karika koja nedostaje – koja je iznela hronologiju reformi sistema bezbednosti od demokrtskih promena naovamo, kao i aktuelno stanje u sistemu bezbednosti, i dala preporuke Vladi Srbije i EU kako da iskoristi svoje mehanizme u prevazilaženju uočenih manjkavosti.\nIzradu ove Studije su podržali Balkanski Fond za Demokratiju Nemačkog Maršalovog fonda Sjedinjenih Američkih Država. Karika koja nedostaje vrlo je uspešno predstavljena u Briselu.\nRade Krunić iz Uprave policije istakao je da privatna i javna bezbednost moraju funkcionisati kao partneri. Policija, kako je rekao, ne može u potpunosti zaštititi građane, svako i sam treba da razmišlja o svojoj bezbednosti, a privatno obezbeđenje na ovom zadatku MUP prepoznaje kao neophodnog saradnika. Istakao je da privatno obezbeđenje, u svim savremenim društvima predstavlja značajan faktor opšte bezbednosti, kao i da smo svedoci rasta i jačanje ove industrije i kod nas. MUP je, kako je i prirodno, istakao je Krunić, uzeo ulogu nadzornog organa nad privatnim obezbeđenjem, ali isto tako – Zakon predviđa i Stručni savet kao mehanizam jačanja javno privatnog partnerstva uspostavljenog kroz Komisju za JPP u sektoru bezbednosti.\nKrunić je najavio i skore izmene i dopune Zakona o privatnom obezbeđenju u pogledu rokova primene, predlog je dostavljen Vladi i u najskorije vreme se očekuje u skupštinskoj proceduri.\nNataša Ignjatović, iz Uprave policije nas je podsetila koji su podzakonski akti doneti i koje još treba doneti, među njima i Uredbu o obavezno obezbeđenim objaktima, Pravilnik o legitimaciji i tako dalje. Navela je i podataka da je do sada 29 pravnih lica dobilo licencu za vršenje obuke a da ih je samo četiri počelo sa radom.\nIrina Rizmal, CEAS istraživač istakla je koje su to nedoumice ostale u procesu implementacije Zakona o privatnom obezbeđenju, i kao posebno istakla:\nStav CEASa da je pružanje usluga privatnog obezbeđenja po automatizmu nespojiva delatnost sa aktivnom službom u Ministarstvu unutrašnjih poslova, imajući u vidu da tako nešto dovodi do direktnog sukoba interesa obzirom da je MUP nadzorni organ nad garnom privatnog obezbeđenja u skladu sa Zakonom o privatnom obezbeđenju.\nZakon o privatnom obezbeđenju predviđa formiranje Stručnog saveta ministra za unapređenje privatnog obezbeđenja i javno-privatnog partnerstva u oblasti bezbednosti koji je zamišljen kao ključno mesto saradnje MUPa sa udruženjima pravnih lica i preduzetnika za delatnost privatnog obezbeđenja, na kome bi se razvijale mogućnosti za zajedničko praćenje ove oblasti i razmenu opažanja, informacija i zaključaka u cilju kreiranja uslova za njegovo unapređenje.\nPitanje javnih nabavki usluga privatnog sektora bezbednosti ima i ekonomske i bezbednosne implikacije. Još uvek imamo situaciju u kojoj se na tenderima često dodeljuje ugovor ponuđaču koji nudi najnižu cenu. Neophodno je uveriti naručioce usluga da se tenderi za usluge privatnog obezbeđenja raspisuju izborom kriterijuma ekonomski povoljnije ponude što bi značilo da naručioci usluga jasno odrede koji kvalitet bezbednosti očekuju i za koju cenu.\nJavna rasprava o nacrtu Zakona o policiji je završena. Apelujemo da MUP, ukoliko se pitanje nespojivih delatnosti ne definiše jasno u samom Zakonu, u najkraćem mogućem roku – ne čekajući da istekne zakonski rok - donese pravilnik o nespojivim delatnostima koji bi ovo pitanje uredio u cilju stvaranja jasnog razgraničenja između javne bezbednosti i grane privatnog obezbeđenja za dobrobit svih povezanih aktera.\nTakođe, uz zaključak da pitanje bezbednosnih provera jeste dosta dobro uređeno u Nacrtu novog Zakona o policiji, ukazujemo na činjenicu da je pitanje bezbednosnih provera koje se sprovode za fizička lica – u ovom slučaju za buduće, licencirane službenike privatnog obezbeđenja – i dalje relativno nejasno. U toku javne rasprave CEAS tim nije dobio konkretan odgovor na pitanje koji će se nivo bezbednosne provere vršiti za izvršioca privatnog obezbeđenja, da li će oni potpisivati izjavu o saglasnosti pre pristupanja proceduri bezbednosne provere, kao ni koja je procedura za ostala pravna i fizička lica koja nisu službenici policije i drugih državnih organa za koje je procedura nacrtom novog Zakona propisana. Kako bi se izbegle potencijalne zloupotrebe zakonskih nejasnoća, apelujemo da se i ovo pitanje jasno uredi u samom Zakonu, ili da se ostavi prostor za donošenje podzakonskog akta koji bi bliže uredio procedure za sprovođenje bezbednosnih provera za fizička lica.\nVažno je istaći da trenutno postoji mnogo paralelnih procesa koji su u toku a koji se tiču sistema bezbednosti – posao oko poglavlja 23 i 24 za pregovore sa Evropskom unijom koja obuhvataju oblast o kojoj danas razgovaramo u širem kontekstu, novi Zakon o oružju i municiji je nedavno usvojen, očekuje se usvajanje novog Zakona o policiji, najavljene su izmene Zakona o privatnom obezbeđenju – navela je Irina Rizmal.\nDragiša Jovanović iz Komisije za JPP u sektoru bezbednosti zahvalio se civilnom društvu na isticanju značaja regulisanja privatnog obezbeđenja. Kako je istakao angažovanost i istupanje nevladinog sektora u medijima i otvoreno postavljanje delikatnih pitanja umnogome je doprinelo mnogim bržim i boljim rešenjima.\nOsvrnuo se na proces obuke i licenciranja kao najvažniji motor implemenacije donesenih propisa i apelovao da se on što je moguće više pojednostavi - do granica očuvanja kvaliteta obuke – kako bi se ona uspešno izvršila i omogućila profezionalizaciju ove delatnosti – što je svim relevantnim akterima – kako je naveo – verovatno i najvažniji cilj.\nĐorđe Vučinić iz Udruženja za PO PKS, istakao je da država treba da iskoristi volju privatnog sektora da se jača javno privatna saradnja. Od 2011, od kako je Memorandumom uspostavljena javno privatna saradnja u sektoru bezbednosti – do danas nije bilo dovoljno vidljivih zajedničkih rešenja. Kako je istakao, privatno obezbeđenje je ravnopravni faktor bezbednosti, kao se to u Strategiji nacionalne bezbednosti i ističe, stoga ga MUP ne bi trebao posmatrati kao mlađeg partnera. Istakao je da bi trebalo definisati set prioriteta i zajedničkim snagama krenuti u rešavanje, jer, kako je naveo, dok se traže mehanizmi saradnje i balansi interesa – grana privatnog obezbeđenja finansijski propada.\nNakon uvodnih izlaganja usledila je diskusija, u kojoj se pretežno govorilo o problemima na koje će kompanije naići kada se aktivno počne sa obukom i licenciranjem. Postavilo se i pitanje krivično pravne zaštite izvršioca obezbeđenja, ali i definicije pomoćne policije koju daje nacrt Zakona o policiji. Struka smatra da bi privatno obezbeđenje itekako trebalo da se uračuna u taj sastav i da bi to Zakonom trebalo biti jasno definisano.\nNa kraju, panelisti su zaključili da je ovakav vid debata i razgovora efikasan i konstruktivan i pozvali su sve učesnike da se na sve moguće načine uključe u napore implementacije propisa o privatnom obezbeđenju.\nJelena Milić pozvala je sve zainteresovane da svoje sugestije i komentare dostave na CEAS e mail adresu i obavestila ih da će oni biti sastavni deo Studije koju CEAS uskoro objavljuje, a koja će obuhvatati sve naše dosadašnje analize iz oblasti privatnog obezbeđenja.\nOna je najavila i dva predstojeća događaja koja CEAS organizuje u maju ove godine – debata o Zakonu o tajnosti podataka u okviru projekta koji je podržala Nacionalna zadužbina za demokratiju iz Vašingtona (SAD) i okrugli sto na temu bezbednosnih provera u okviru projekta koji je podržala Organizacija za Evropsku Bezbednost i Saradnju (OEBS) – i pozvala sve zainteresovane da nam se pridruže na najavljenim događajima.\nVideo izveštaj sa konferencije možete pogledati ovde.


Ultramaraton samoprevazilaženja, Ušće 2014\nUltramaraton samoprevazilaženja, Ušće 20/21.09.2014. >>> Rezultati\nU subotu je u Beogradu održan 18. Beogradski ultramaraton samoprevazilaženja na 6, 12 i 24 sata u organizaciji Šri činmoj maraton kluba. Na ovom takmičenju nastupila su i dvojica predstavnika Atletsko rekreativnog kluba "Somaraton" iz Sombora: Mirko Erdelji i Damir Marković, zabeleživši istorijski uspeh u trčanju ultramaratona u Somboru.\nU veoma jakoj konkurenciji takmičara iz Srbije i država iz okruženja Mirko Erdelji zauzeo je treće mesto u ukupnom plasmanu trke na 12 sati, istrčavši 108 kilometara, a odmah iza njega u cilj je ušao i Damir Marković istrčavši 106 kilometara što mu je bilo dovoljno za četvrto mesto u generalnom plasmanu. Njih dvojica su bili ujedno i najbolje plasirani takmičari iz Srbije.\nTreba napomenuti da u istoriji somborskog dugoprugaškog trčanja, do sada, niko nije trčao više od 100 kilometara čime su ispisane nove stranice istorije u našem gradu.\nPored sjajnog nastupa i plasmana, njih dvojica, su distancu od 100 kilometara, istrčali bolje od dosadašnjeg najboljeg rezultata Milenka Popića, legende somborkog maratonskog trčanja. Damir Marković je ovu deonicu savladao za 10 sati 39 minuta i 48 sekundi, a Mirko Erdelji je postavio novi somborski rekord na 100 kilometara koji sada iznosi 10 sati 23 minuta i 01 sekunda. Uspeh naših predstavnika još je veći imajući u vidu činjenicu da su njih dvojica nastupili pre samo tri nedelje na Ultramaratonu Sombor Baja.\nJoš jedan veliki uspeh i sjajan nastup somborskih "puževa", a Atletsko rekreativni klub "Somaraton" još jednom je potvrdio da preuzima primat najboljeg klub maratonaca u državi.


“Niška pivara” privremeno izbegla bankrot - juGmedia\n“Niška pivara” privremeno izbegla bankrot\nNIŠ – “Niška pivara“ za sada je izbegla bankrotstvo i stečajni postupak pokrenut početkom avgusta biće nastavljen. Na prvom poverilačkom ročištu održanom prošle nedelje nije se pojavio dovoljan broj poverilaca da odluče da li će sudbina Pivare biti bankrotstvo ili reorganizacija. Stečajni upravnik „Niške pivare“ Ljubomir Kostić ističe da postoje realne osnove da se u ovom preduzeću oživi proizvodnja i tako očuva višedecenijska tradicija proizvodnje piva u Nišu.\n„Pivara ima potpuno očuvane kapacitete tako da stečaj može da se vodi u pravcu reorganizacije. Ukoliko poverioci ipak ne usvoje plan reorganizacije, smatram da bi trebalo pokušati prodajom stečajnog dužnika kao pravnog lica ili prodajom celokupne imovine stečajnog dužnika“, naglašava Kostić\nOn objašnjava da je takođe izvodljivo da u toku stečaja imovina Pivare bude data u zakup zbog pokretanja proizvodnje.\n„Nadam se samo da imovina ove firme neće biti prodavana deo po deo jer bi to značilo zamiranje pivarstva u Nišu“, istakao je Kostić.\nPrema njegovim rečima interesovanje za kupovinu „Niške pivare“ postoji, ali je rano govoriti da li su interesenti ozbiljni jer se radi o kupovini imovine velike vrednosti. Popis imovine koji je u proteklom periodu urađen pokazao je da imovina ovog preduzeća vredi oko 352 miliona dinara.\n„Najvrednija je oprema. Njena procenjena vrednost je 238 miliona dinara, vrednost objekata je oko 70 miliona dinara, dok je vrednost zemljišta 20 milina dinara. Pivara ima potraživanja od 13 miliona dinara i zalihe od 12 miliona. Na drugoj strani, njene obaveze iznose ukupno 570 miliona dinara“, rekao je Kostić\nKako je naveo Kostić Pivara najviše duguje Poreskoj upravi – 317 miliona dinara, radnicima za neisplaćene plate duguje 44 miliona, za utrošenu vodu račun iznosi 22 miliona dinara, ali su tu su i dugovanja prema drugim poslovnim partnerima.\nKostić je istakao da nije realno očekivati da će u toku stečajnog postupka svi poverioci biti stopostotno namireni, ali će radnici sasvim sigurno uspeti da naplate minimalce za poslednjih godinu dana rada u fabrici.\nBivši radnik „Niške pivare“, asada predsednik Odbora poverilaca Goran Stevanović podsetio je da su radnici ovog preduzeća, njih 129 izdejstvovali pokretanje stečajnog postupka.\n„Stečaj je bio jedini izlaz iz bezizlazne situacije u kojoj smo se nalazili. Punih 15 meseci nismo primili platu, a od početka godine nismo imali overene zdravstvene knjižice. Bili smo građani drugog reda. Sada smo svi prijavljeni na birou, imamo zdravstveno osiguranje i nadoknadu sa biroa od 13.500 dinara“, izjavio je Stevanović.\nOn je dodao da se radnici nadaju da će stečajni upravnik napraviti plan reorganizacije ili da će se pojaviti kupac koji će pokrenuti proizvodnju.\nNedeljno druženje bez kompjutera, interneta i telefona (FOTO)\nLESKOVAC - Osmišljena kao druženje učenika, nastavnika i roditelja, Familijada koja je danas održana u dvorištu Osnovne škole "Vasa Pelagić" u…\nMeđunarodna saradnja pirotske skole\nPIROT - Desetoro učenika trećeg i četvrtog razreda Srednje stručne škole iz Pirota sutra i prekosutra biće gosti Profesionalne gimnazije za ekologiju…


KONGRESMENI SAD TRAŽE: Odmah da uđemo u Bosnu i zavedemo red jer Erdogan naoružava islamiste a Rusi Srbe | WebTribune\nHome SPEKTAR KONGRESMENI SAD TRAŽE: Odmah da uđemo u Bosnu i zavedemo red jer Erdogan naoružava islamiste a Rusi Srbe\nTrojica američkih kongresmena izrazili su zabrinutost zbog ćorsokaka u kojem se našla BiH i ako, kako kažu, SAD i EU ne reaguju, strah od nasilja i haosa nije daleko imajući pre svega u vidu, kako je naveo jedan od njih u intervjuu za sarajevsko Oslobođenje, da Rusija naoružava Srbe, a radikalni islamisti već imaju utočište u BiH.\nKongresmeni Tomas Geret, Džo Barton i Skot Peri, naime, su tu zabrinutost izrazili u pismu pomoćniku američkog državnog sekretara za evropske i evroazijske poslove Vesu Mičelu zahtevajući od njega da u Stejt Departmentu naglasi „Sjedinjene Američke Države moraju ponovo da preuzmu vodeću ulogu u Bosni i Hercegovini“ .\nKongresmeni su Mičelu poručili da bi neuspeh u rešavanju izmena Izbornog zakona BiH mogao dovesti do političke nestabilnosti i daljnjeg „upada loših aktera u BiH i na Balkan“.\nRepublikanski kongresmen Tomas Geret iz države Virdžinije, kao član Odbora za spoljne poslove u američkom Kongresu i jedan od autora pisma pomoćniku državnog sekretara Mičelu, za Oslobođenje rekao da je vreme da SAD ponovno preuzmu vodeću ulogu u BiH kako bi njeni političari postigli zajedničko rešenje.\n– Pre svega, zabrinut sam zbog održavanja mira, stabilnosti i demokratije u BiH. Ovo se pitanje odnosi na vladavinu prava i sprovođenje sudskih odluka Ustavnog suda BiH i Evropskog suda za ljudska prava iz Strasbura. Da bi se BiH pridružila EU i NATO-u, što se stvrno nadam da može da se desi, mora imati vladu koja poštuje vladavinu zakona – rekao je Geret i dodao:\n– Konkretnije, bojim se da će nastati vakum ako BiH ne deluje i ako SAD i Evropa ne zahtevaju rešenje za ovaj ćorskokak. Ovde razmišljam o Rusiji, Turskoj i radikalnim islamistima, koji su povećali svoje mešanje u BiH. Rusija već naoružava Srbe, a radikalni islamisti već imaju utočište u Bosni. Bez razrešenja, strah od nasilja i haosa nije daleko, a američki saveznici u NATO-u nisu spremni na to.\nObezbeđenje stabilne i demokratske Bosne i Hercegovine je u interesu Amerike, a Kongres i State Department trebalo bi da nastave da rade sa bosanskim narodom.\n– Budućnost Bosne i Hercegovine je u Evropskoj uniji i NATO-u, a ako reši probleme u vezi sa Izbornim zakonom, implementirajući odluke koji je doneo Ustavni sud, pokazaće da ta zemlja ozbiljnije razmišlja o reformama – rekao je, između ostalog kongresme Geret.